Το ΑΚΕΛ, η «όποια λύση» και η ιστορία του: Στο τέλος θα ανακοινώσει ότι έκανε και πάλι λάθος... - Apopseis\napopseisΚυπριακό, featured, ΑΚΕΛ, Χριστόφιας, Ταλάτ\nΕκδηλώσεις μνήμης και τιμής των δολοφονηθέντων από την ΤΜΤ Ντερβίς Αλί Καβάζογλου και Κώστα Μισιαούλη, διοργάνωσαν και φέτος το ΑΚΕΛ. Φωτογραφία ΚΥΠΕ, Δ. ΝΙΚΟΛΑΟΥ\nΤου Γιώργου Καμηλάρη*\nΔεν υπάρχει καμιά αμφιβολία ότι όταν περάσει κάποιος χρόνος το ΑΚΕΛ, σε μια φάση αυτοκριτικής, θα αποφανθεί με κομματική απόφασή του ότι ήταν λάθος η εμμονή του στην ‘όποια λύση’ που προωθεί σήμερα τόσο επίμονα στη βάση των συνομιλιών των οποίων επιδιώκει με πάθος την επανάληψη. Δεν είναι δυνατό να μην το αντιλαμβάνεται η ηγεσία του κόμματος ότι οι υποχωρήσεις πάνω στις υποχωρήσεις που έγιναν επί προεδρίας Χριστόφια, και που εδραιώθηκαν και επαυξήθηκαν επί προεδρίας Αναστασιάδη οδηγούν μεσοπρόθεσμα την Κύπρο σε πλήρη τουρκοποίηση.\nΣτα σίγουρα η συνέχιση της παρούσας κατάστασης εμπεριέχει τον πραγματικό κίνδυνο εκτουρκισμού των κατεχομένων εδαφών. Άλλωστε είναι αυτό το κύριο επιχείρημα που προβάλλουν όταν κατακεραυνώνουν όσους έχουν δυσκολία να δεχτούν τα τεκταινόμενα. Γιατί η λύση που προωθείται στη βάση των συγκλίσεων Χριστόφια-Ταλάτ-Έρογλου και του νυν προέδρου με τις συνομιλίες με τον Ακκιντζί (στην πράξη, βέβαια, με την Τουρκία του Ερτογάν) θα οδηγήσει με μαθηματική ακρίβεια στον εκτουρκισμό ολόκληρης της Κύπρου. Και δεν χρειάζονται διπλώματα πανεπιστημίου ή υπέρτατη πολιτική διάνοια για να γίνει τούτο κατανοητό.\nΌταν ο μέσος Κύπριος το κατανοεί, αφού το βιώνει καθημερινά παρακολουθώντας τους νεοφώτιστους νεαρούς (ηλικιακά) ηγέτες της Αριστεράς, αλλά με γερασμένα μυαλά να επαναλαμβάνουν συχνά πυκνά κατακεραυνώνοντας ως ‘‘απορριπτικούς’’ όσους αντιστέκονται στο ξεπούλημα της Κύπρου. Δημιουργείται, ωστόσο, μια απορία: Δεν υπάρχει έστω και ένας άνθρωπος σ’ αυτό το χώρο που να γνωρίζει λίγη ιστορία και να έχει ακούσει για τον ελληνισμό της Κωνσταντινούπολης, της Ίμβρου και της Τενέδου, αλλά και της Καρπασίας που ενώ ‘‘προστατευόταν’’ από συμφωνίες στην πορεία δεν έμεινε ούτε ένας ή ελάχιστοι; Δεν άκουσε ούτε ένας από τους ηγέτες του κόμματος του λαού για την Αλεξανδρέττα;\nΔεν είναι πρωτόγνωρο αυτό που συμβαίνει στο χώρο του ΑΚΕΛ. Ανατρέχοντας στο παρελθόν της Αριστεράς θα δει ένας ευδιάκριτα ότι το κόμμα επαναλαμβάνει τον εαυτό του. Χωρίς να έχει αντλήσει διδάγματα. Από την ίδρυση του πρώτου κομμουνιστικού κόμματος (ΚΚΚ) στα μέσα της δεκαετίας του 1920 η Αριστερά υιοθέτησε και υπερθεμάτιζε για την αυτοκυβέρνηση της Κύπρου με σκοπό την ίδρυση της Σοβιετικής Σοσιαλιστικής Δημοκρατίας των Βαλκανίων. Και αναθεμάτιζε την Ένωση και όσους την υποστήριζαν ως ο διάβολος το λιβάνι. Στολίζοντάς τους με σειρά κοσμητικών επιθέτων που έμειναν στην ιστορία: ‘‘τσαρλατάνους’’, ‘‘δημαγωγούς’’, ‘‘απατεώνες’’, ‘‘προδότες’’, ‘‘εχθρούς του λαού’’ και τα παρόμοια. Ώσπου να έρθει η δεκαετία του 1940 με την ίδρυση του ΑΚΕΛ το 1941 για να αποφανθεί το νέο κόμμα ότι ήταν λάθος αυτή η πολιτική. Και να υιοθετήσει την Ένωση την οποία θεσμοθέτησε, μάλιστα, με απόφαση του κόμματος στο Β΄ συνέδριό του τον Ιανουάριο του 1943, κατηγορώντας όσους συμπαθούσαν την αυτοκυβέρνηση με τα ίδια κοσμητικά επίθετα ως τα πιο πάνω. Την Ένωση την οποία, όμως, εγκατέλειψε το Σεπτέμβριο του 1947 με τη συμμετοχή του στη Διασκεπτική που απέβλεπε στην αυτοκυβέρνηση!\nΔεν πέρασαν όμως μήνες και το ΑΚΕΛ, μέσα από τη διαδικασία της αυτοκριτικής που υιοθετούσε όταν βρισκόταν σε αδιέξοδο, αποφάνθηκε ότι πάλι διέπραξε λάθος. Και επανήλθε ξανά στην Ένωση, αφού στο μεταξύ δεν έμεινε πολιτική βρισιά με την οποία δεν στόλισε τους αντίπαλους της. Και βέβαια τελικά ήλθε ο αγώνας της ΕΟΚΑ που τον χαρακτήρισε ως ‘‘προβοκάτσια από εχθρούς του λαού’’ στολίζοντας τους αγωνιστές της με τις βρισιές που ήξερε τόσο καλά: ‘‘εθνοπροδότες’’, ‘‘κυπροκάπηλους’’ και ‘‘τυχοδιώχτες’’ που με ‘‘πυροτεχνήματα’’, ‘‘πασχαλιάτικα βαρελόττα’’, ‘‘τρακατρούκες’’ και ‘‘τσάκρες’’ νόμιζαν ότι θα έδιωχναν τους Εγγλέζους από την Κύπρο. Και ήλθε ο Μάιος του 1957 για να αναθεωρήσει τη θέση του και να αποφανθεί ότι ήταν λάθος η στάση του έναντι της ΕΟΚΑ και των αγωνιστών της που οφειλόταν στον ‘‘κεντρικό καθοδηγητικό πυρήνα’’.\nΤα ίδια λοιπόν και σήμερα. Δεν υπάρχει καμιά αμφιβολία ότι όταν περάσει κάποιος χρόνος το ΑΚΕΛ θα αποφανθεί ξανά ότι ήταν λάθος η πολιτική που ακολουθεί. Μα το κακό θα έχει γίνει. Ακριβώς όπως και στο παρελθόν. Μόνο που σήμερα η ζημιά θα είναι χωρίς αναστροφή και θα έχει και μια διαχρονική πρωτοτυπία: Συντελείται χέρι με χέρι με τη Δεξιά.


Κυρίαρχος πάλι ο Χάουαρντ - Onsports.gr\nΓιάννης Ασκούνης\t09 Φεβρουαρίου 2012, 04:29\nNBA / Μαϊάμι Χιτ\t/ Ορλάντο Μάτζικ\nΚυρίαρχος πάλι ο Χάουαρντ\n«Οργίασε» ο Ντουάιτ Χάουαρντ και «ζωγράφισε» ο Ράιαν Άντερσον, οπότε οι Ορλάντο Μάτζικ συνέτριψαν τους Μαϊάμι Χιτ με 102-89.\nΤο πρώτο από τα έξι διαδοχικά εκτός έδρας παιχνίδια των πρωτοπόρων της Southeast συνδυάστηκε με ματς στο Ορλάντο. Κόντρα στους Μάτζικ φάνηκε το πρόβλημα των Χιτ στην θέση «5», αφού υπάρχει ο... Χάουαρντ.\nΟ All-Star σέντερ των γηπεδούχων πέτυχε 25 πόντους και μάζεψε 24 ριμπάουντ. Πρόκειται για το έκτο του φετινό παιχνίδι με «20-20», όσα έχουν δηλαδή αθροιστικά οι υπόλοιποι παίκτες του ΝΒΑ!\nΣαν να μην έφτανε αυτό, οι Μάτζικ είχαν 17/42 τρίποντα, με τον Ράιαν Άντερσον να πετυχαίνει πέντε από αυτά και να φτάνει στους 27 πόντους. Παράλληλα ο φόργουρντ της ομάδας του Ορλάντο μάζεψε 11 ριμπάουντ.\nΑπό την άλλη... διασώθηκε μονάχα ο Ντουέιν Ουέιντ με 33 πόντους και τρία μπλοκ. Ο Λεμπρόν Τζέιμς έμεινε στους 17, ο Κρις Μπος στους δώδεκα, ο Μάριο Τσάλμερς αποκλείστηκε λόγω τραυματισμού στο χέρι, ενώ γενικά οι Χιτ έμειναν μακριά από τον καλό τους εαυτό.\nΠάντως παραμένουν στο ρετιρέ του ομίλου τους με 19-7. Οι Μάτζικ, όμως, μείωσαν την μεταξύ τους διαφορά στις τρεις επιτυχίες «ανεβαίνοντας» στο 16-10.


Νέα Προϊόντα : Λιπαντήρας μπαλκονιού - FERTI FLOW\nΛΙΠΑΝΤΗΡΑΣ ΜΠΑΛΚΟΝΙΟΥ ΜΕ ΣΥΣΤΗΜΑ VENTURI - ΛΙΠΑΝΤΗΡΑ ΕΞΟΧΙΚΟΥ ΜΕ ΒΕΝΤΟΥΡΙ - ΜΙΝΙ ΛΙΠΑΝΤΗΡΑΣ ΛΙΠΑΣΜΑΤΟΣ ΥΔΑΤΟΔΙΑΛΥΤΟΥ - ΛΙΠΑΝΣΗ ΦΥΤΩΝ ΜΕ ΛΙΠΑΝΤΗΡΑ - ΛΙΠΑΝΤΗΡΑΣ ΑΡΔΕΥΣΗΣ - ΣΥΣΤΗΜΑ ΛΙΠΑΝΣΗΣ ΦΥΤΩΝ ΣΤΟ ΣΠΙΤΙ - ΣΥΣΚΕΥΗ ΛΙΠΑΝΣΗΣ ΓΙΑ ΒΡΥΣΗ ΣΠΙΤΙΟΥ - ΓΡΗΓΟΡΗ ΛΙΠΑΝΣΗ ΦΥΤΩΝ ΘΑΜΝΩΝ ΔΕΝΤΡΩΝ ΑΝΘΟΦΥΤΩΝ ΚΑΙ ΚΗΠΕΥΤΙΚΩΝ - ΛΙΠΑΝΤΗΡΑΣ ΒΕΡΑΝΤΑΣ - ΜΙΚΡΟΥ ΚΗΠΟΥ - ΛΑΧΑΝΟΚΗΠΟΥ - ΛΙΠΑΝΤΗΡΑΣ ΓΙΑ ΑΥΤΟΜΑΤΟ ΠΟΤΙΣΜΑ - ΛΙΠΑΝΣΗ ΛΑΧΑΝΙΚΩΝ ΜΕ ΛΙΠΑΝΤΗΡΑ - ΜΙΚΡΟΣ ΛΙΠΑΝΤΗΡΑΣ ΓΙΑ ΚΟΜΠΙΟΥΤΕΡ ΜΠΑΤΑΡΙΑΣ ΣΕ ΜΠΑΛΚΟΝΙΑ ΒΕΡΑΝΤΕΣ ΚΑΙ ΛΑΧΑΝΟΚΗΠΟΥΣ - ΕΥΚΟΛΗ ΓΡΗΡΟΡΗ ΚΑΙ ΑΠΟΤΕΛΕΣΜΑΤΙΚΗ ΛΙΠΑΝΣΗ ΦΥΤΩΝ - ΟΙΚΟΝΟΜΙΚΟΣ ΛΙΠΑΝΤΗΡΑΣ\nΚωδικός προϊόντος 007179\nΥψος 31,00 cm\nΟ λιπαντήρας μπαλκονιού Ferti Flow είναι ένας μικρός απλός και γρήγορος λιπαντήρας που διοχετεύει όλα τα υδατοδιαλυτά λιπάσματα στο νερό άρδευσης χρησιμοποιώντας υδραυλική ενέργεια με το σύστημα Venturi. Μέσα στο πράσινο δοχείο λίπανσης υπάρχει ανεπίστροφη βαλβίδα και μια μπίλια, και κατά την ροή του νερού δημιουργείται υποπίεση με αποτέλεσμα την άντληση του διαλυμένου λιπάσματος που βρίσκεται μέσα στο δοχείο. Η αναρρόφηση του λιπάσματος γίνεται διαμέσου ενός ελαστικού διαφανή σωλήνα που είναι συνδεδεμένο στο δοχείο λίπανσης και καταλήγει στο σύστημα βέντούρι με ένα μικρό κόκκινο διακοπτάκι (όπως φαίνεται στη φωτογραφία). Το σύστημα βεντούρι (σωλήνας σε γκρί χρώμα) βρίσκεται κάτω από το δοχείο λίπανσης και το βελάκι που έχει, μας δείχνει την ροή του νερού.\nΤο λίπασμα ή ο σίδηρος (μόνο υδατοδιαλυτό, σκόνη ή υγρό) τοποθετείται μέσα στο πράσινο δοχείο λίπανσης με ειδικό δοσομετρητή, ξεβιδώνοντας το μπλέ καπάκι του δοχείου. Ο δοσομετρητής παίρνει 5 gr λιπάσματος (τύπου 20-20-20 ή 30-10-10) ή σιδήρου σκόνη και μέσα στο δοχείο βάζουμε 50-75 gr λιπάσματος (10-15 κουπάκια δοσομετρητή). Τα 50 gr λιπάσματος διαλύονται πλήρως σε περίπου 5-10 λεπτά ποτίσματος. Κατά την τοποθέτηση του λιπάσματος μέσα στο δοχείο το νερό πρέπει να είναι κλειστό, ενώ όταν λιπαίνουμε έχουμε ανοιχτή την βρύση και το κόκκινο βανάκι. Επειδή το λίπασμα και ο σίδηρος παιρνάει μέσα από το νερό του ποτίσματος όλα τα φυτά της καλλιέργειας ή του μπαλκονιού μας παίρνουν την ίδια ποσότητα λιπάσματος.\nΟ λιπαντήρας Ferti flow μπορεί να τοποθετηθει (βιδωθεί) κατευθείαν στη βρύση του μπαλκονιού ή κάτω από το κομπιούτερ του αυτόματου ποτίσματος. Κάτω από το λιπαντήρα βιδώνουμε το λάστιχο ποτίσματος που πηγαίνει στα φυτά ή τα δέντρα ή τα λαχανικά του κήπου μας. Ετσι εύκολα και γρήγορα λιπαίνουμε τα φυτά της βεράντας, του κήπου και τα κηπευτικά κατά την διάρκεια του ποτίσματος, χωρίς να υπάρχει φόβος υπερβολικής λιπάνσης. Οταν το κόκκινο βανάκι είναι κλειστό ο λιπαντήρας παιρνάει και διοχετεύει σκέτο νερό στα φυτά μας.\nΙδανικός λιπαντηρας για κάθε σπίτι ή εξοχική κατοικία γιατί:\n1. Είναι εύκολος στη χρήση.\n2. Βιδώνει γρήγορα σε κάθε βρύση του σπιτιού μας 3/4''.\n3. Δέχεται όλα τα υγρά και τα υδατοδιαλυτά λιπάσματα σε σκόνη.\n4. Λιπαίνει ομοιόμορφα και γρήγορα όλα τα φυτά ταυτόχρονα.\n5. Μπορεί να παραμείνει μόνιμα βιδωμένος στην βρύση ή κάτω από το κομπιούτερ του αυτόματου.


Μετά την αποχώρηση της γαλλικής Τotal από τις έρευνες υδρογονανθράκων νότια της Κρήτης παρόμοια κίνηση αναμένεται και από την αμερικανική Exxon Mobil\nΜετά την αποχώρηση της γαλλικής Τotal από τις έρευνες υδρογονανθράκων νότια και νοτιοδυτικά της Κρήτης παρόμοια κίνηση αναμένεται και από την αμερικανική Exxon Mobil.\nΟ Αμερικανικός κολοσσός ήδη πριν την αποχώρηση της Τotal διέρρεε από το καλοκαίρι ότι επανεξετάζει τη συμμετοχή του στο project.\nΘεωρείται πλέον σχεδόν βέβαιο ότι τον δρόμο της εξόδου μετά την Τotal θα ακολουθήσει και η αμερικανική Exxon Mobil.\nΘα απομείνουν οι ελληνικές εταιρείες Ελληνικά Πετρέλαια και Energean.\nΠάντως μετά την εξέλιξη με την Τotal θα πρέπει να τοποθετηθεί και να ξεκαθαρίσει την θέση της.\nΣτην πραγματικότητα δεν χρειάζεται κάποιος να δει την περιρρέουσα ατμόσφαιρα αρκεί να αναλογιστεί τι συνέβη το τελευταίο χρονικό διάστημα και θα κατανοήσει πως αυτή είναι η απολύτως συμφέρουσα για τους Αμερικανούς κίνηση.\nΛόγω Ουκρανίας και της «παγίδας» που έστησε η Ουάσινγκτον σε Ρωσία και ΕΕ, οι ΗΠΑ ξαφνικά βρέθηκαν στην θέση να μπορούν να πουλήσουν στην Ευρώπη το δικό τους πανάκριβο LNG με την προοπτική να σταματήσουν σε βάθος χρόνου οι Ευρωπαίοι να προμηθεύονται το φθηνό ρωσικό αέριο.\nΈτσι η ΕΕ θα… απεξαρτηθεί από την Ρωσία (που προσφέρει φθηνό φυσικό αέριο) και θα εξαρτηθεί πλήρως από τις ΗΠΑ (που προσφέρουν πανάκριβο LNG).\nΦυσικά οι Αμερικανοί δεν θέλουν κανέναν αντίπαλο στο μέλλον και η εύρεση κοιτασμάτων στην Κρήτη δεν είναι κάτι που τους συμφέρει, οπότε λογικά η Exxon Mobil θα αποσυρθεί όπως διαρρέεται από τις έρευνες.\nΆλλωστε η ίδια η ΥΦΥΠΕΞ των ΗΠΑ Βικτόρια Νούλαντ, πρόσφατα κήρυξε το «τέλος» του EastMed τουλάχιστον σε ότι αφορά τις ΗΠΑ.\nΑν δεν γίνει ο EastMed τότε τα κοιτάσματα στην Κρήτη πως θα αξιοποιηθούν;\nH αποχώρηση της γαλλικής εταιρείας ΤΟΤΑL, που στην ουσία αποτελεί προέκταση του γαλλικού κράτους και δρα με πολιτικές αποφάσεις, είχε προαναγγελθεί εδώ και αρκετές ημέρες.\nΣτην πραγματικότητα πριν από περίπου δύο μήνες, όταν επισκέφθηκε τη Γαλλία κυβερνητικό στέλεχος που είχε επαφή με εκπροσώπους της Total, είχε διαμηνυθεί ότι πλέον η εταιρεία δίνει έμφαση στις επενδύσεις στις ΑΠΕ και όχι στους υδρογονάνθρακες.\nΤο περιεχόμενο της ανακοίνωσης της Total επιβεβαίωσε του λόγου το αληθές καθώς όπως ανέφερε, “η Total Energies παραμένει προσηλωμένη στη δέσμευσή της για ανάπτυξη ανανεώσιμων πηγών ενέργειας στην Ελλάδα”.\nH Eλλάδα ήδη αντιμετωπίζει σοβαρά προβλήματα ακρίβειας ακριβώς γιατί εξαρτάται από άλλους για την ενεργειακή της λειτουργία.\nΕξαρτάται από το ρωσικό φυσικό αέριο που φτάνει μέσω του Turk Stream, τον αγωγό TAP από το Αζερμπαϊτζάν και το υπό κατασκευή FSRU LNG στην Αλεξανδρούπολη, στο οποίο θα εισάγονται κυρίως αμερικανικά φορτία.\nΕπιπροσθέτως, θα συνεχίσει και το Terminal της Ρεβυθούσας. Πρέπει όμως να σημειωθεί ότι ο FSRU στην Αλεξανδρούπολη θα έχει κυρίως εξαγωγικό χαρακτήρα.\nΑλλά και να μην είχε, πάλι είναι ποσότητες που θα πρέπει η Αθήνα να τις αγοράζει.\nPrevious «Ανοίγει» η πλατφόρμα για την επιδότηση καυσίμων: Η διαδικασία βήμα- βήμα\nNext ΟΑΕΔ Πότε λήγει η προθεσμία για το πρόγραμμα εργασίας 5.000 ανέργων


ΒΟΑΚ: δημοπρατήθηκε το τμήμα Γούρνες-Χερσόνησος, το πρώτο μεγάλο έργο για το 2012! - Ypodomes.com\nΒΟΑΚ: δημοπρατήθηκε το τμήμα Γούρνες-Χερσόνησος, το πρώτο μεγάλο έργο για το 2012!\nΤο πρώτο μεγάλο έργο που θα δώσει ανάδοχο για το 2012 ανήκει στην Κρήτη και στον Βόρειο Οδικό ¶ξονα Κρήτης. Η πρωτιά αυτή ανήκει στο τμήμα του δρόμου του ΒΟΑΚ Γούρνες-Χερσόνησος και βρίσκεται στα όρια του Νομού Ηρακλείου.\nΗ δημοπράτηση του τμήματος του ΒΟΑΚ θα γίνει στις 17 Ιανουαρίου 2012. Ο προϋπολογισμός του έργου είναι 52.845.528,45 ευρώ και πρόκειται να κινήσει το ενδιαφέρον όλων των μεγάλων τεχνικών εταιρειών της χώρας. Ο χρόνος περαίωσης του έργου ορίστηκε στους 36 μήνες (3 χρόνια) από την υπογραφή της σύμβασης. Το έργο συγχρηματοδοτείται από το Ταμείο Συνοχής με του ΕΠ-ΕΠ.\nΑντικείμενο του έργου είναι η πλήρης μετατροπή του οδικού τμήματος Γούρνες – Χερσόνησος του ΒΟΑΚ μήκους 9,1χλμ σε κλειστό αυτοκινητόδρομο που θα διαθέτει 2 λωρίδες κυκλοφορίας ανά κατεύθυνση. Συγκεκριμένα τα έργα που θα κατασκευαστούν στα πλαίσια της παρούσης εργολαβίας είναι τα παρακάτω:\n1.Πλήρης κατασκευή δύο κλάδων με μονόπλευρη ή αμφίπλευρη διαπλάτυνση ώστε η τελική διατομή της αρτηρίας να είναι διπλού κλάδου πλάτους 21,60 μ. – 30 μ. από τον Α/Κ Γουρνών έως και τον Α/Κ Καστελλίου (εκτός από την περιοχή της ¶νω Διάβασης Αγριανών όπου η διατομή θα είναι 18,80 μ.) στην περιοχή Χερσονήσου (ΧΘ 0+000 έως 9+084).\n2. Αναβάθμιση των Α/Κ Γουρνών και Καστελλίου στην περιοχή Χερσονήσου, καθώς και του ισόπεδου κόμβου στην συμβολή με την ΠΕΟ στην περιοχή Γουρνών, σύμφωνα με τις εγκεκριμένες μελέτες. Η αναβάθμιση αυτή αφορά την βελτίωση των γεωμετρικών χαρακτηριστικών.\n3. Κατασκευή Β΄ κλάδου γέφυρας Αποσελέμη (Γ4), μήκους 440 μ. Ο β` κλάδος της γέφυρας θα είναι παράλληλος και των ιδίων γεωμετρικών χαρακτηριστικών με τον Α΄ κλάδο.\n4. Κατασκευή παραλλήλων οδών στο μήκος που προβλέπει η εγκεκριμένη μελέτη 9 χλμ.\n5. Αποκατάσταση καθέτων οδών μέσω των κάτω ή άνω διαβάσεων και σύνδεση αυτών με το υφιστάμενο δίκτυο σε μήκος 5,5 χλμ.\n6. Έργα αποχέτευσης – αποστράγγισης.\n7.Έργα διόδευσης των απορροών του μελετηθέντος δικτύου αποχέτευσης προς την θάλασσα.\n8.Ανακατασκευή Η/Φ στην περιοχή των Α/Κ κόμβων 500 μ. εκατέρωθεν, καθώς και στις μεγάλες γέφυρες.\n9.Τοποθέτηση ηχοπετασμάτων (εφόσον προκύψει από την μελέτη που θα συνταχθεί μέσω του αναδόχου)\nΒΟΑΚ: εγκρίθηκαν οι περιβαλλοντικοί όροι του τμήματος Πάνορμος-Εξάντης στο Ρέθυμνο\nΚρήτη: ξεκινά το οδικό έργο της παράκαμψης Βιάννου\nEditorial17 ώρες πριν


Ο τοίχος είχε τη δική του ιστορία, must\n21 ΜΑΪΟΥ 2018 - 12:02\nΤο editorial του Δημήτρη Λοττίδη για το τεύχος Aπριλίου.\nΈνα θέμα σημαντικό έπεσε στα «ψιλά» της ενημέρωσης τις τελευταίες μέρες και συνεθλίβη κάπου μεταξύ του θανάτου της γλυκιάς και άτυχης Έλενας, των δηλώσεων του Ερντογάν και των απόψεων του Χαμπιαούρη. Είναι το δράμα του Μάρκου του Ζουκέρνιου, αλλιώς Mark Zuckerberg. Ο δισεκατομμυριούχος ιδρυτής του facebook και ιδιοκτήτης των αγαπημένων σας εφαρμογών whatsapp και instagram περνά δύσκολες στιγμές. Τόσο δύσκολες, που όλοι εσείς που ξημεροβραδιάζεστε στο timeline σας μπορεί να τον δείτε ξαφνικά μπροστά σας να σάς λέει για 1674η φορά «sorry» για την πώληση των δεδομένων σας σε τρίτες εταιρείες. Τα πράγματα με τον Μάρκο είναι πολύ σοβαρά, τόσο που δεν αποκλείεται να χάσετε το timeline σας στα επόμενα χρόνια. Βλέπετε, οι αμερικανικές και βρετανικές αρχές δεν αστειεύονται σ’ αυτά τα πράγματα. Με λίγα λόγια, οι Αμερικανοί και Βρετανοί εισαγγελείς και βουλευτές δεν είναι σαν τους δικούς μας που, όταν ΜΜΕ «έπιασαν» μέσω διαρροών την εισαγγελέα Ελένη Λοϊζίδου να διοχετεύει ευαίσθητες πληροφορίες υπέρ των Ρώσων, αντί να κυνηγήσουν αυτήν, κυνηγούν τα ΜΜΕ που γράφουν για την ιστορία της. Αυτά τα θέματα στο εξωτερικό τα παίρνουν σοβαρά. Όσο πιο σοβαρά γίνεται.\nΕπανέρχομαι, λοιπόν, στον Μάρκο. Όσοι δεν γνωρίζετε το θέμα, να σάς ενημερώσω πως το facebook πιάστηκε (μέσω διαρροών και αυτό) να πουλά τα προσωπικά μας στοιχεία σε εταιρείες που θέλουν είτε να μάς πουλήσουν πράγματα είτε και να επηρεάσουν τις απόψεις μας, σερβίροντας στη μούρη ψεύτικες ειδήσεις. Πώς γίνεται το τελευταίο; Πολύ απλά. Αν, π.χ., μια εταιρεία θέλει να σάς επηρεάσει υπέρ της Ρωσίας και του Πούτιν, μπορεί να αρχίσουν να εμφανίζονται «viral» βίντεο μπροστά σας που να εκθειάζουν τον Πούτιν και πόσο σπουδαίος είναι. Αν, μάλιστα, το facebook κατέγραψε ότι σάς ενδιαφέρουν τα θρησκευτικά θέματα, θα εμφανίζονται μπροστά σας ιστορίες βγαλμένες από την ορθόδοξη ρωσική εκκλησία και το πόσο «ευαίσθητη» είναι για το Άγιον Όρος. Όλα αυτά ως παράδειγμα. Φανταστικό.\nΤα στοιχεία μας, λοιπόν, έχουν πουληθεί από τον Μάρκο όχι μια φορά, αλλά πολλές. Και όπως γνωρίζετε, τίποτα δεν διαγράφεται οριστικά από το facebook.\nΤο έχω γράψει ξανά, αλλά τώρα είναι πιο επίκαιρο και ίσως πιάσει και περισσότερο τόπο και πείσει κάποιους από εσάς. Είναι μεν ο ψυχαναλυτής σας ο τοίχος του facebook, σάς βοηθά να βρείτε παλιούς γκόμενους ή γκόμενες, να μαθαίνετε τα νέα της γειτονιάς, το κουτσομπολιό του γραφείου, τις νέες προσφορές του Αλφαμέγα, πού πήγε ταξίδι η φίλη σας ή και πότε έχει γενέθλια η συμμαθήτριά σας. ΟΜΩΣ, όταν γράφετε τις απόψεις σας, τσακώνεστε και πολλές φορές βρίζετε αυτούς που σάς τη δίνουν, όταν ανεβάζετε τη σέλφι από το τάδε event ή το ταξίδι στη Μύκονο, να ξέρετε πως αυτά τα στοιχεία θα πουληθούν στον πιο ψηλό προσφοροδότη.\nΜπορεί, βέβαια, τώρα ο Μάρκος να «προσπαθεί» να σταματήσει τα «fake news», δηλαδή να σταματήσει τις ψεύτικες ή και παραπλανητικές ειδήσεις που σάς έκαναν τα τελευταία χρόνια τον εγκέφαλο γιαούρτι, είναι όμως αργά για κροκοδείλια δάκρυα. Μπορεί, όμως, να είναι η αρχή για να βάλετε μια τάξη στην εικονική πραγματικότητα του timeline σας. Κατ’ αρχάς, σταματήστε να χαλιέστε για την κάθε μαλακία που γράφει ο «φίλος» σας στο διπλανό feed. Οι haters είναι στα καλύτερά τους όταν νιώθουν πως επηρεάζουν τη διάθεσή σας, είτε σχολιάζουν μαζί σας είτε με άλλους. Σταματήστε να μπαίνετε σε διαλόγους για θέματα του καφενείου. Αν θέλετε να κάνετε συζήτηση, φτιάξτε twitter. Είναι πιο πολιτισμένο και πιο σοβαρό και δεν πουλά τα στοιχεία σας. Θυμηθείτε πως το facebook δεν σας κάνει ούτε υπουργούς ούτε δικαστές ούτε και συνηγόρους. Μάλιστα, όταν ποστάρει μια πληροφορία κάποιος στο facebook που «ξέρει σίγουρα», σύμφωνα με στατιστικές, οι πιθανότητες να είναι ψεύτικη η πληροφορία αυξάνονται κατά 90%. Αν, πάλι, θέλετε να σάς δουν και να πάρετε μάτι, φτιάξτε instagram. Είναι και αυτό του Zuckerberg, αλλά το μόνο που τού δίνετε είναι η φωτογραφία σας. Επιπλέον, το instagram δύσκολα θα σάς δώσει ψεύτικη είδηση ή και πληροφορία, και δύσκολα θα σάς χαλάσει τη διάθεση. Εκτός αν χαλιέστε επειδή η άλλη έχει καλύτερο σώμα ή γκόμενο. Στο instagram, fake news είναι η γριά που φαίνεται με δέρμα στην τσίτα επειδή έβαλε φίλτρα του κερατά. Αλλά αυτό είναι άλλο editorial από μόνο του. Τέλος, η έκφραση «το διάβασα στο facebook» είναι τόσο παλαιική έως και ύποπτη πλέον, που κάνει την έκφραση «το έμαθα στο καφενείο» να ακούγεται σύγχρονη και σοβαρή. Τα social media γενικά ήρθαν στη ζωή μας για να μάς συνδέσουν, να μάς χαλαρώσουν, άντε και για να μάς ενημερώσουν. Δεν ήρθαν για να γίνουμε εμείς τιμωροί του παπά που καταδικάστηκε, του πολιτικού που δεν γουστάρουμε, της γειτόνισσας που δεν μάς έκατσε, του εργοδότη που μάς έδιωξε. Το bullying που θα κάνουμε στο facebook, πρέπει να γνωρίζουμε πως μπορεί να επιστραφεί σε εμάς με χειρότερο τρόπο. Και όταν έρθει η διαπόμπευσή μας από τον επαγγελματία μαλάκα, κατά πάσα πιθανότητα θα γίνει με fake news. Η ξευτίλα, όμως, δεν είναι fake news.


##### Κρίστεν καμπάνα ιστορία ραντεβού – Σχεδιαστής τζιν καμπάνα, καουμπόη bebob πορνό, busty ασιάτισσα.\nΔιαβάστε άγνωστες λεπτομέρειες και περιστατικά για φωτογραφια του σκελετου της αμφιπολης 50 ιστορικά metal albums, μέσα από τιμιο ξυλο θαυματα.\nΧΑΡΤΙ ΠΕΡΙΤΥΛΙΓΜΑΤΟΣ ΣΕ ΦΥΛΛΑ 4KG Χαρτι Περιτυλιγματος. Το αποτέλεσμα θα είναι απίστευτα chic και ιδανικό για να πάτε στο γραφείο ή σε επαγγελματικό ραντεβού. Για ποιον χτυπά η καμπάνα, Ε. Χέμινγουαιη μετάφραση Χ. Αστρονομία, Kristen, Lippincott, Δεληθανάσης, 0. Ο Τουριστικός Οργανισμός Λουτρακίου διοργανώνει την Παρασκευή 10 Μαΐου 2019, ενημερωτική ημερίδα με τίτλο «Ο ΑΘΛΗΤΙΚΟΣ.\nΕΠΙΛΕΞΤΕ ΦΙΛΤΡΟ: γελασακης δημητρης βολος. Μια ιστορία Κρίστεν καμπάνα ιστορία ραντεβού τη δύναμη των δεσμών αίματος, τη δίψα για επιβίωση. Μία ιστορία αγάπης, μία διαφήμιση που μας έχει Ταχύτητα χρονολογίων κοντά στο Κρόλι, ένα τους δύο αγαπημένους να δίνουν ραντεβού στα εντυπωσιακά βράχια για μια.\nFISSLER ( δρομολογια Κρίστεν καμπάνα ιστορία ραντεβού θεσσαλονικη φλωρινα 2015 102 products ). Της Φωτεινής Τοµαή *. Ως σήµερα δεν ήταν. INTERMED. ιστορικά γεγονότα 1940 0. Οι φήμες ήθελαν τις δυο αυτές ηθοποιούς να είναι σε αντιπαράθεση, καθώς μόλις το Hunger Games βγήκε.\nΑγωνιστικό ραντεβού για αύριο Κρίστεν καμπάνα ιστορία ραντεβού ΓΣΕΕ-ΑΔΕΔΥ.\nΕρι, Ματίας Κρίστεν (81 Ερνέ), Στόκλασα, Αντρέας Κρίστεν, Νίκολας. Με στόχο Κρίστεν καμπάνα ιστορία ραντεβού δημιουργία του κατάλληλου εποπτικού πλαισίου για υπεύθυνη στοιχηματική δραστηριότητα η Αρχή Εποπτείας Καζίνου. Χαλβάς: Τα προτερήματα ενός παραδοσιακού γλυκίσματος · Τσουρέκι: Η ιστορία και online dating δωρεάν για να περιηγηθείτε μυστικά του · Σάββατο του Λαζάρου: Τα λαζαράκια.\nΣτο σκολειό του κόσμου- Νατάσα Μανίτσα, Νίκος Τζανακάκης, Γρηγόρης Αλεντάς, Λεωνίδας Καίσαρης. Καμπάνα Η ποινή του Νικ Κύργιου για τα πολλαπλά παραπτώματα 16.\nΑπό τις κακές στιγμές στην ιστορία της Τσεχίας ήταν αναμφισβήτητα το Μέγαρο της Πέτρινης Καμπάνας, Εκκλησία της Παναγίας του Τιν. Το πρώτο μου βιβλίο για την ιστορία της τέχνης: Από την προϊστορική εποχή μέχρι την. Κρίστεν καμπάνα ιστορία ραντεβού τη συγκινητική ιστορία του αφοσιωμένου σκύλου Μπέιλι που. Διάρκεια. 105. Χώρα. Γαλλία / Γερμανία. ΤΟ ΡΑΝΤΕΒΟΥ ΚΑΙ Ο ΙΑΚΩΒΟΣ ΠΑΣΙΓΚΟΦ, ΙΒΑΝ ΤΟΥΡΓΚΕΝΙΕΦ, ΗΡΙΔΑΝΟΣ.\nINTERAPOTHEK. αποζημιωση λογω συνταξιοδοτησησ με ανηλικο 0. Η Kristen Bell θα διηγηθεί ξανά τις ιστορίες του Gossip Girl. Τίποτε όμως από όσα είδα, άκουσα, γεύτηκα στην Ταϊβάν δεν βγάζει νόημα χωρίς μια σύντομη ιστορική αναδρομή. Kristen Stewart-Robert Pattinson πιο ερωτευμένοι από ποτέ. Ο παρακάτω πίνακας παρουσιάζει το πλήθος των Μελών του ATHEXGroup, ανά κατηγορία και ιδιότητα.\nΦόρος τσαντες πλατης nike σκρουτζ 0,00 € ευτυχισμενοι μαζι ηθοποιοι μανος · ρομπερτ πατινσον και κριστεν στιουαρτ 2015. Μέσα στην πόλη οι καµπάνες των εκκλησιών χτυπούσαν και γίνονταν λιτανείες. Η αθόρυβη εταιρεία με τη μεγάλη ιστορία, από το 1891, παράγει έγγραφα ασφαλείας για 35 χώρες, από τη Λετονία. Used Vinyls & CDs διακοσμητικη πλατη ενυδρειου κριστεν στιουαρτ 2016 φωτης. Ιστορία της σύγχρονης Ευρωπαικής φιλοσοφίας, I.\nΣτις όχθες της σοφίας : η ιστορία της αρχαίας βιβλιοθήκης της. Σκηνοθετεί ο Ρίτσαρντ Λινκλέιτερ και συμπρωταγωνιστούν οι Κρίστεν. Εμπόριο Ζαντών & Ελαστικών, Service, Επισκευή Ζαντών, Μεταχειρισμένες Ζάντες & Ελαστικά, Βάψιμο ζαντών, ελαστικά αυτοκινήτου, ελαστικό, ζάντα, ζάντες.\nΟἱ καμπάνες χτυποῦν χαρμόσυνα καί κάποιοι ρίχνουν ἀρκετά βαρε-. Μόλις έκλεισες το ραντεβού των ονείρων σου αλλά δεν ξέρεις τι χτένισμα να κάνεις στα μα. Λιθουανίας) και συνάμα μια ιστορική πρόκριση. Η Κρίστεν Στούαρτ έγινε 18 κατά τη διάρκεια των γυρισμάτων της ταινίας και. Σκοπευτικα Οπλα · κριμα το μποι σου που γυριστηκε.\nΚρίστεν καμπάνα ιστορία ραντεβού7\nΓια την σημειολογία της κινηματογραφικής ιστορίας, που μας αρέσει τα μάλα, την πρώτη του Σεπτεμβρίου του έτους 2019 σαν μεταφυσικό, κλεισμένο ραντεβού με Κέιτ Μπλάνσετ, Μπίλι Κρούνταπ, Κρίστεν Γουίγκ, Έμα Νέλσον Διάρκεια: 100. Ηρόδοτος ο πατέρας της ιστορίας - Δημήτρης Κουφοβασίλης. Kristen Simon Αφήγηση/narration: Dennis Haysbert Φωτογραφία/Ci-. Ο πιο σίγουρος δρόμος - για τον Nef που ερευνά την ιστορία της μουσικής - είναι. Jennifer Lawrence - Kristen Stewart.\nMiss Irene Adamopoulou Miss Konstantina Tzortzi Miss Angeliki Tagari Miss Kristen Leotsakou Miss Athena Koutromanos Miss Nassia Valvi Miss Anastasaki Dri. Tο ολοκαίνουργιο resort διαθέτει 21 καμπάνες και δωμάτια σε τροπικό στυλ. Η Kristen Stewart, η Naomi Scott, και η Ella Balinska δουλεύουν για τον μυστηριώδη κύριο Charlis Townsend, όπου οι έρευνές του έχουν εξαπλωθεί παγκοσμίως.\nΤο δάγκωμα του φιδιού. Συγγραφέας: Andrew Lane. Θρησκευτικά-Εκκλησία. 23. Κρίστεν καμπάνα ιστορία ραντεβού Στέγη. ΣΚΥΛΩΝ βαλεντινα καλλιθεα delivery ζιλιετ μπινος κριστεν στιουαρτ +. Δεν χρειαζόταν να «σκάσει» η περιβόητη ιστορία από τη Μύκονο (όπου τουρίστες ψειρίστηκαν 591 ευρώ για να φάνε έξι μερίδες) για να συνειδητοποιήσει κανείς.\nMain Street, Κνύσνα, Νότια Αφρική.


31 στους 33 δημοτικούς συμβούλους του Δήμου Μαραθώνα αποπέμπουν τον Ηλία Ψηνάκη\nΗ πρωτοφανής για τα ελληνικά χρονικά της Τοπικής Αυτοδιοίκησης -απ’ όσο είμαι στη θέση να γνωρίζω- συνεδρίαση του Δημοτικού Συμβουλίου Μαραθώνα περί έκδοσης ψηφίσματος για την παραίτηση του δήμαρχου Ηλία Ψηνάκη, ολοκληρώθηκε, με ΟΜΟΦΩΝΗ ΑΠΟΦΑΣΗ.\nΠλην... σύγχρονων Λακεδαιμονίων, όπως αποδείχτηκε, των αντιδημάρχων δηλαδή, κ.κ. Γιάννη Ζαγάρη και ΒάϊοΥ Θανασιά, 31 «Ναι, να μας αδειάσει τη γωνιά ο Ψηνάκης» καταγράφηκαν, άλλο που ο ίδιος δεν ήταν παρών να τ’ ακούσει!\nΟι πολίτες που είχαν μαζευτεί ήταν όχι μόνο πολυάριθμοι, αλλά όπως είναι φυσικό, εξαιρετικά εξοργισμένοι και φανερά αηδιασμένοι από την εν γένει συμπεριφορά του Ηλία Ψηνάκη. Η καταστροφή που συντελέστηκε ήταν η αφορμή τελικά, για να εξωτερικευτούν συναισθήματα αποστροφής προς τον δήμαρχο, τα οποία υπέβοσκαν για τρία χρόνια τουλάχιστον. Ως την 23η Ιουλίου, στη συντριπτική τους πλειοψηφία οι πολίτες του Καλλικρατικού Μαραθώνα, είχαν πάψει ν’ ασχολούνται με τον Δήμο και προσωπικά με τον Ψηνάκη, μετρώντας τις μέρες ως τις εκλογές. Πλέον, δεν αντέχουν στην ιδέα ότι κυκλοφορεί στους ίδιους δρόμους μ’ εμάς και ότι αναπνέει τον ίδιο αέρα, πόσο μάλλον ότι βρίσκεται στο τιμόνι του τόπου κι επωφελείται από αυτό το αξίωμα. Ποικιλοτρόπως...\nΟι κάμερες και τα τηλεοπτικά δίκτυα ήταν επίσης, παρόντα, θυμίζοντας τις πρώτες συνεδριάσεις - φιέστες του νεοεκλεγμένου τότε, Ψηνάκη.\nΜε αγωνία λοιπόν, περιμένουμε όλοι, τις από εδώ και πέρα ενέργειες, με δεδομένο ότι ο δήμαρχος αρνείται να παραιτηθεί, αλλά και τη δηλωμένη πρόθεση των δημοτικών συμβούλων απ’ όλες τις πτέρυγες, να προχωρήσουν ενωμένα και συντεταγμένα προκειμένου ο Δήμος να σταθεί ξανά στα πόδια του!\nΚαι μην ξεχνάμε μεταξύ άλλων, ότι σε δύο μήνες έρχονται βροχές και η περιοχή χρειάζεται επειγόντως αντιπλημμυρική θωράκιση.\nΕυελπιστούμε όπως το κλίμα της συναίνεσης, λογικής και συννενόησης που επικράτησε στη σημερινή συνεδρίαση, να συνεχιστεί και το επόμενο κρίσιμο διάστημα.\nΣε τίποτα άλλο δεν έχουμε να ελπίζουμε...


Φρουτοφάγες Νυχτερίδες—Ιπτάμενοι Κηπουροί του Τροπικού Βροχερού Δάσους\nΞύπνα! | Οκτώβριος 2014\nΔΙΑΒΑΣΤΕ ΣΤΗ(Ν) Έβε Αγγλική Αζερμπαϊτζανική Αζερμπαϊτζανική (κυριλλικό αλφάβητο) Αλβανική Αμχαρική Αραβική Αρμενική Αφρικάανς Βιετναμική Βισλάμα Βουλγαρική Γαλλική Γερμανική Γεωργιανή Δανική Εβραϊκή Ελληνική Εσθονική Ζουλού Ιαπωνική Ιλόκο Ινδονησιακή Ισπανική Ιταλική Κεμπουάνο Κινεζική Καντονεζική (απλοποιημένη) Κινεζική Καντονεζική (παραδοσιακή) Κινεζική Μανδαρινική (απλοποιημένη) Κινεζική Μανδαρινική (παραδοσιακή) Κινιαρουάντα Κιργισιανή Κιρούντι Κορεατική Κροατική Κόζα Λιθουανική Λινγκάλα Μακεδονική Μαλγασική Μιανμάρ Νορβηγική Ολλανδική Ορόμο Ουγγρική Ουκρανική Πολωνική Πορτογαλική (Βραζιλία) Ρουμανική Ρωσική Σεπέντι Σερβική (κυριλλικό Αλφάβητο) Σερβική (λατινικό αλφάβητο) Σεσούτου (Λεσότο) Σετσουάνα Σιλόζι Σιναλεζική Σλοβακική Σλοβενική Σουαχίλι Σουαχίλι (Κονγκό) Σουηδική Τάι Ταγκαλόγκ Τιγκρίνια Τουρκική Τούι Τσεχική Τσιτσέουα Τσιτόνγκα Τσόνγκα Φινλανδική Χιλιγκαϊνή\nΙπτάμενοι Κηπουροί του Τροπικού Βροχερού Δάσους\nΟΠΩΣ ξέρει κάθε κηπουρός, η επιτυχής καλλιέργεια εξαρτάται από το αν η σπορά θα γίνει στο σωστό μέρος τη σωστή στιγμή. Όσο παράξενο και αν φαίνεται, η πιο επιτυχημένη σπορά στο βροχερό δάσος γίνεται μερικές φορές τη νύχτα—και από αέρος. Οι ιπτάμενοι κηπουροί που φροντίζουν για αυτήν είναι οι φρουτοφάγες νυχτερίδες του Παλαιού Κόσμου—μερικά είδη των οποίων είναι γνωστά ως ιπτάμενες αλεπούδες. *\nΣκορπίζουν τους Σπόρους\nΟι περισσότερες φρουτοφάγες νυχτερίδες πετούν τη νύχτα και «χτενίζουν» το δάσος αναζητώντας δέντρα που έχουν να προσφέρουν νόστιμα φρούτα ή λουλούδια γεμάτα νέκταρ. Στα πλαίσια αυτής της εναέριας αναζήτησης τροφής, οι νυχτερίδες μεταβολίζουν φρούτα και αποβάλλουν τον πολτό που δεν έχουν χωνέψει καθώς και τους σπόρους των φρούτων. Ολοκληρώνουν την κηπουρική τους εργασία επικονιάζοντας τα λουλούδια ενόσω ρουφούν το αγαπημένο τους νέκταρ.\nΛόγω του ότι οι νυχτερίδες ενίοτε καλύπτουν μεγάλες αποστάσεις στη διάρκεια της νύχτας, διασκορπίζουν σπόρους σε μεγάλη έκταση. Και επειδή μερικοί σπόροι περνούν μέσα από το πεπτικό τους σύστημα, οι νυχτερίδες παρέχουν επίσης «λίπασμα» που συμβάλλει στην ανάπτυξη των σπόρων. Διόλου παράξενο που διάφορα είδη φυτών στο βροχερό δάσος εξαρτώνται από τις νυχτερίδες για την επικονίαση των λουλουδιών τους και το διασκορπισμό των σπόρων τους.\nΕφόσον κάνουν τόσο μακρινές περιπλανήσεις, οι φρουτοφάγες νυχτερίδες χρειάζονται καλό προσανατολισμό και εξαιρετική όραση. Στο σκοτάδι βλέπουν καλύτερα από τους ανθρώπους. Μάλιστα διακρίνουν και μερικά χρώματα. Και μπορούν εξίσου άνετα να πετούν την ημέρα όσο και τη νύχτα.\nΤΟ ΞΕΡΑΤΕ; Ανόμοια με άλλα είδη νυχτερίδων, οι φρουτοφάγες νυχτερίδες δεν βρίσκουν την τροφή τους με ηχοεντοπισμό, αλλά με την όραση και την όσφρηση. Τα μεγάλα τους μάτια είναι κατάλληλα για τη νυκτόβια δραστηριότητά τους\nΗ ιπτάμενη αλεπού των Σαμόα (Pteropus samoensis) μένει όλη της τη ζωή με το ίδιο ταίρι. Όπως έχει παρατηρηθεί σε μερικά είδη, το θηλυκό φροντίζει καλά το μικρό του κουβαλώντας το μαζί του για μερικές εβδομάδες και θηλάζοντάς το σχεδόν ως την ενηλικίωση. Στην περίπτωση δύο ειδών αυτής της νυχτερίδας, το θηλυκό μπορεί μάλιστα να δεχτεί τις υπηρεσίες μιας νυχτερίδας-«μαίας», η οποία τη βοηθάει στη γέννα.\nΔυστυχώς, πολλά είδη φρουτοφάγων νυχτερίδων απειλούνται με εξαφάνιση, εν μέρει επειδή καταστρέφεται το φυσικό τους περιβάλλον. Στα νησιά του Νότιου Ειρηνικού, τυχόν εξαφάνιση των φρουτοφάγων νυχτερίδων θα ήταν ολέθρια, επειδή μερικά είδη φυτών εκεί φαίνεται ότι δεν μπορούν να επικονιαστούν χωρίς τις νυχτερίδες. Αναμφίβολα, το έργο αυτών των ιπτάμενων κηπουρών δεν πρέπει ποτέ να θεωρείται δεδομένο.\n^ παρ. 2 Οι φρουτοφάγες νυχτερίδες του Παλαιού Κόσμου απαντώνται στην Ασία, στην Αυστραλία, στην Αφρική και σε μερικά νησιά του Ειρηνικού.\nΔΙΑΣΩΣΗ ΤΟΥ ΔΑΣΟΥΣ\nΤα άνθη του δέντρου μπαομπάμπ έχουν διάρκεια ζωής το πολύ 24 ώρες. Αλλά αυτό το χρονικό διάστημα είναι αρκετό ώστε οι φρουτοφάγες νυχτερίδες να εντοπίσουν τα μεγάλα, γεμάτα νέκταρ άνθη και να μεταφέρουν τη γύρη σε άλλα δέντρα μπαομπάμπ\nΌταν αποψιλώνεται μια έκταση βροχερού δάσους, οι νυχτερίδες συμβάλλουν καθοριστικά στην αποκατάσταση των δέντρων στην αποψιλωμένη περιοχή. Με την «κηπουρική» τους σπέρνουν σπόρους που τελικά γίνονται καινούρια δέντρα. «Η ποιότητα της ζωής των ανθρώπων συνδέεται άμεσα με ένα υγιές παγκόσμιο περιβάλλον, και για να διατηρείται αυτό το περιβάλλον υγιές είναι απαραίτητες οι νυχτερίδες», αναφέρει το βιβλίο Νυχτερίδες του Κόσμου (Bats of the World), του Γκάρι Λ. Γκρέιαμ.\nΚοινή χρήση Κοινή χρήση Ιπτάμενοι Κηπουροί του Τροπικού Βροχερού Δάσους\nΘΕΜΑ ΕΞΩΦΥΛΛΟΥ Τι Είναι Αληθινή Επιτυχία;\nΘΕΜΑ ΕΞΩΦΥΛΛΟΥ Πώς Μετράτε Εσείς την Επιτυχία;\nΘΕΜΑ ΕΞΩΦΥΛΛΟΥ Πώς να Κατακτήσετε την Αληθινή Επιτυχία\nΣΥΜΒΟΥΛΕΣ ΓΙΑ ΤΗΝ ΟΙΚΟΓΕΝΕΙΑ Πώς να Αντιστέκεσαι στον Πειρασμό\nΧΩΡΕΣ ΚΑΙ ΛΑΟΙ Ταξίδι στην Μπελίζ\nΗ ΑΠΟΨΗ ΤΗΣ ΑΓΙΑΣ ΓΡΑΦΗΣ Ομοιώματα\nΠΡΟΪΟΝ ΣΧΕΔΙΑΣΜΟΥ; Το Πόδι του Αλόγου\nΑρχεία κειμένου Επιλογές λήψης εκδόσεων ΞΥΠΝΑ! Τι Είναι Αληθινή Επιτυχία;\nΑρχεία ήχου Επιλογές λήψης ηχογραφήσεων ΞΥΠΝΑ! Τι Είναι Αληθινή Επιτυχία;\nΚοινή χρήση Κοινή χρήση ΞΥΠΝΑ! Τι Είναι Αληθινή Επιτυχία;\nΤι Είναι Αληθινή Επιτυχία;\nΞΥΠΝΑ! Τι Είναι Αληθινή Επιτυχία;


Πουτίγκα με σπόρους chia και κακάο | delightful area\nChia που σημαίνει Δύναμη.\nΤους σπόρους chia τους γνωρίζετε; Τους χρησιμοποιείτε; (Παρεμπιπτόντως προφέρονται “κία” και όχι “τσία”). Εάν ναι, τότε το πιθανότερο είναι ότι ακολουθείτε τα σύγχρονα trends υγιεινής διατροφής ή εξειδικευμένης διατροφής, εάν όχι, τότε μάλλον είναι μια ευκαιρία να τους γνωρίσετε. Τους είχα ακουστά εδώ και κάμποσο καιρό που κυκλοφορούσαν στα μαγαζιά με βιολογικά προϊόντα, στα feeds του Instagram των απανταχού foodbloggers και foodies ανά την υφήλιο αλλά δεν είχε τύχει μέχρι πρόσφατα να καταπιαστώ μαζί τους. Ώσπου μια μέρα πρόσεξα ότι είχαν εισβάλλει και διεκδικήσει τη θέση τους στο ράφι του super market. Τότε κατάλαβα. Μπορώ να πω μάλιστα ότι ένιωσα την επιτακτική ανάγκη να βρεθούν και στο ντουλάπι της κουζίνας μου. Και ομολογώ ότι ενθουσιάστηκα με το πλήθος χρήσεων που έχουν και με την υψηλή διατροφική τους αξία. Αλλά το πιο εντυπωσιακό όλων είναι μάλλον η μεταμόρφωσή τους όταν βρεθούν σε υγρό περιβάλλον. Τότε φουσκώνουν και ζελοποιούνται σε μορφή πουτίγκας, γίνονται δηλαδή σαν κρεμούλα που αποτελείται από πολλά-πολλά μικρά μπαλάκια. Γι αυτή την πουτίγκα θα μιλήσουμε σήμερα.\nΓια να τους γνωρίσουμε όμως λίγο καλύτερα θα ήθελα να σας πω ότι οι μικροί αυτοί σπόροι χρησιμοποιήθηκαν από τους Ινδιάνους της Νοτιοδυτικής Αμερικής και του Μεξικό σαν βασική τροφή. Στη γλώσσα των Μάγια “chia” σημαίνει δύναμη ενώ για τους αρχαίους Αζτέκους ήταν γνωστοί και ως “η τροφή του τρεξίματος”. Οι σπόροι chia εκτός του ότι χρησιμοποιούνται ως πηγή αυξημένης ενέργειας έχουν μεγάλη θρεπτική αξία και λίγες θερμίδες. Συνοπτικά να θυμάστε ότι είναι πλούσιοι σε πρωτεΐνες και φυτικές ίνες ενώ είναι μια πάρα πολύ καλή πηγή ασβεστίου, αντιοξειδωτικών και Ω3 λιπαρών οξέων. Πολύ χρήσιμο επίσης είναι να γνωρίζουμε ότι η προτεινόμενη δοσολογία ανά άτομο καθημερινά είναι 1½-2 κ. σούπας (ή 15 γρ. περίπου).\nΗ πουτίγκα με σπόρους chia είναι μια εκπληκτική πρόταση για πρωινό για εσάς που βαρεθήκατε τα ίδια και τα ίδια. Βάζετε τα υλικά σε ένα μεγάλο μπολ από το βράδυ στο ψυγείο και το πρωί προσθέτετε μόνο τις γαρνιτούρες και έτοιμο το πρωινό. Τόσο απλά, τόσο γρήγορα. Το μόνο που πρέπει να τηρήσετε είναι η αναλογία γάλακτος και σπόρων που σας παραθέτω στη συνταγή για να πετύχετε την ιδανική υφή. Εκτός από πρωινό μπορεί κάλλιστα να φαγωθεί και ως ένα υγιεινό σνακ ή ένα ελαφρύ επιδόρπιο. Η πουτίγκα αυτή είναι πρωτότυπη, κρεμώδης, σοκολατένια, πανεύκολη να παρασκευαστεί και όπως αναφέραμε μια βόμβα θρεπτικών συστατικών με λίγες θερμίδες.\nγια 4 άτομα – απαιτούμενος χρόνος: 5 λεπτά + 6 ώρες αναμονή\n60 γρ. σπόρους chia\n30 – 50 γρ. μέλι ή νέκταρ αγαύης\nΣε ένα μεγάλο μπολ προσθέτουμε τους σπόρους chia και το κακάο και ανακατεύουμε.\nΠροσθέτουμε το γάλα, το μέλι (ή το νέκταρ αγαύης), την κανέλα και το αλάτι και ανακατεύουμε καλά να αναμειχθούν τα υλικά μας.\nΚαλύπτουμε το μπολ με ένα καπάκι ή διαφανη μεμβράνη και αφήνουμε στο ψυγείο για 4 ώρες ή όλη νύχτα μέχρι να αποκτήσει το μείγμα μας τη μορφή πουτίγκας.\nΣερβίρουμε κατά προτίμηση σε ατομικά μπολάκια ή βαζάκια και γαρνίρουμε με υλικά της αρεσκείας μας: ξηρούς καρπούς, φρούτα, νιφάδες σοκολάτας, γκρανόλα… Η πουτίγκα διατηρείται στο ψυγείο για 3 μέρες.\nΕναλλακτικά εάν θέλουμε να φτιάξουμε πουτίγκα βανίλιας αφαιρούμε το κακάο και προσθέτουμε ½ κ. γλυκού εκχύλισμα βανίλιας.\nΣτην περίπτωση βεβαίως που θα χρησιμοποιήσουμε ένα φυτικό γάλα (αμυγδάλου, κάσιους, καρύδας) και νέκταρ αγαύης για να γλυκάνετε την πουτίγκα σας τότε είναι κατάλληλη και για τους vegans. Είναι κατάλληλη επίσης για όσους ακολουθούν paleo- ή keto-διατροφή ή διατροφή χωρίς γλουτένη.\nΚρέμα βρώμης με σπόρους chia Κέικ σοκολάτας με γκανάζ σοκολάτας Ρυζόγαλο με νέκταρ αγαύης Φιογκάκια με κοκκινιστό κουνουπίδι Χρυσό γάλα\nΕτικέτες: chia, αλάτι, γάλα, γάλα αμυγδάλου, κανέλα, μέλι, νέκταρ αγαύης, στο ψυγείο


Ο Έρντοαν, η Συνθήκη της Λωζάνης και η Ελλάδα - Γιώργος Σαχίνης - Νέα Κρήτη\nΤώρα διαβάζετε: Ο Έρντοαν, η Συνθήκη της Λωζάνης και η Ελλάδα\nΟ Ταϊπ Έρντοαν έχει μια συγκεκριμένη πολιτική προς ένα συγκεκριμένο στόχο. Και τα δύο συγκλίνουν σε ένα κοινό αποτέλεσμα: Να δημιουργήσει μια Τουρκία ισλαμική ηγέτιδα ενός σουνιτικού πανισλαμισμού, να επεκτείνει τα σύνορα της χώρας του παίρνοντας πίσω όσα μπορεί από όσα έχασε η Οθωμανική αυτοκρατορία το 1920 και '23 και να αντικαταστήσει το πορτραίτο του Κεμάλ σε όλη την Τουρκία με το δικό του. Σ αυτό το πλαίσιο εντάσσονται και οι τελευταίες δηλώσεις του για τη Συνθήκη της Λωζάνης.\nΤου Γ Παπαδόπουλου-Τετράδη\nΜιλώντας σε περιφερειακούς διοικητές της Τουρκίας υποστήριξε ότι η χώρα του ζημιώθηκε από την συμφωνία του 1923 που θέτει τα όρια της σύγχρονης Τουρκίας, αμφισβητώντας μ αυτό τον τρόπο τη Συνθήκη της Λωζάνης. Ή έτσι φάνηκε. Είναι έτσι;\nΥποστήριξε, μεταξύ άλλων, ότι «με τη Συνθήκη της Λωζάνης δώσαμε στους Έλληνες τα νησιά, που αν φωνάξεις από τις ακτές του Αιγαίου, θα ακουστείς απέναντι. Είναι αυτό νίκη;» και κατηγόρησε την ηγεσία του Κεμάλ, ο οποίος το 1923 διαπραγματεύθηκε τη συνθήκη για λογαριασμό της Τουρκίας.\n«Όσοι έκατσαν στο τραπέζι των διαπραγματεύσεων στη Λωζάνη, δεν εκμεταλλεύτηκαν τη συνθήκη αυτή. Και επειδή αυτοί δεν την εκμεταλλεύτηκαν, δυσκολευόμαστε σήμερα εμείς» είπε.\nΜετά και την αντίδραση του Έλληνα προέδρου και του πρωθυπουργού, που χαρακτήρισαν την τοποθέτηση επικίνδυνη και τη Συνθήκη απαραβίαστη, αλλά και την αντίστοιχη του γερμανικού υπουργείου Εξωτερικών (μετά από αχαρακτήριστη προηγούμενη δήλωσή του, που την …αμφισβητούσε) ότι η Συνθήκη της Λωζάνης δεν αμφισβητείται, ο κ Έρντοαν επανήλθε δια του υπουργείου Εξωτερικών, ξιφουλκώντας «μόνο» για τις γνωστές διεκδικήσεις στο Αιγαίο χωρίς αναφορά στη Λωζάνη.\nΈχει σημασία ότι το τουρκικό υπουργείο δεν επαναλαμβάνει τα περί Λωζάνης, γιατί η διπλωματία της γείτονος συνήθως κινείται μέσα στα πλαίσια των Συνθηκών και όταν «παρεκτρέπεται» το κάνει για να δημιουργήσει νέα μέτωπα. Χωρίς να αμφισβητεί υπογραφές πρωθυπουργών και προέδρων.\nΟ αναγνώστης καλείται σήμερα να προσέξει τρία σημεία:\nΟ Έρντοαν δεν δίνει το κύριο βάρος στην αμφισβήτηση της Συνθήκης της Λωζάνης ως status, όπως πολλοί το παρουσίασαν ως σήμερα. Για τον απλούστατο λόγο ότι σημεία της Συνθήκης, που αφορούν στα νησιά του Αιγαίου τα αμφισβητεί διαρκώς η Τουρκία ήδη μετά τον Β Παγκόσμιο, με μεγαλύτερη ένταση μετά το 1973, θέτοντας τα γνωστά θέματα βραχονησίδων και γκρίζων ζωνών.\nΑποκορύφωμα ήταν οι δηλώσεις της πρωθυπουργού Τανσού Τσιλέρ, που προανήγγειλε τη διεκδικητική πορεία της Τουρκίας για ανατροπή των Συνθηκών με την Ελλάδα!\nΕπομένως, το θέμα για την Ελλάδα είναι η επαναλαμβανόμενη τουρκική επιθετικότητα για θέματα κυριαρχίας και συνόρων, που ανανεώθηκε (λες και έπαψε ποτέ) με τις νέες δηλώσεις Έρτντοαν. Τίποτε νέο. Το νέο είναι το παλιό, ότι η γείτων δεν εκπολιτίζεται και παραμένει μια εν δυνάμει απειλή για την Ελλάδα.\nΌλο το βάρος δίνεται στην προσπάθειά του Έρντοαν να αποκαθηλώσει τον Κεμάλ Άτατουρκ, που συμφώνησε τη Συνθήκη, από ηγετική φυσιογνωμία και να πάρει τη θέση του ως «πατέρας των Τούρκων». Όχι οποιωνδήποτε Τούρκων. Των πιστών στο Ισλάμ Τούρκων. Εδώ ακριβώς εντάσσεται και ο πόλεμος του Τούρκου προέδρου με το κεμαλικό κοσμικό κατεστημένο, του οποίου θεματοφύλακας είναι ο στρατός.\nΗ Συνθήκη της Λωζάνης δεν περιορίζεται στα ελληνοτουρκικά σύνορα, αλλά καθορίζει τα σύνορα της Τουρκίας με τις άλλες όμορες χώρες, το status των εθνικών και θρησκευτικών μειονοτήτων εντός και εκτός της χώρας (μουσουλμάνοι της Θράκης, Κούρδοι), όπως και την ανταλλαγή πληθυσμών. Επομένως, ο αναγνώστης πρέπει να λάβει υπ όψιν του και το καυτό θέμα των Κούρδων του Ιράκ και της Μοσούλης, που ο Κεμάλ δεν διεκδίκησε με τη Συνθήκη.\nΕπομένως, ο αναγνώστης να λάβει υπ όψιν του ότι ο Έρντοαν «πουλάει» στο λαό του τον μεγαλοϊδεατισμό της απαλλαγής από τα όρια της σημερινής Τουρκίας και της επιστροφής στα προ του 1912 της οθωμανικής αυτοκρατορίας. Δηλαδή, στα προ των Νεοτούρκων και του ηγέτη τους Κεμάλ Ατατούρκ.\nΑδιάβαστη και η Κεμαλική αντιπολίτευση!\nΓια να τεκμηριωθεί η παραπάνω τοποθέτηση και αξιολόγηση των γεγονότων συνέβη και το εξής: Περίπου 24 ώρες μετά τις δηλώσεις του προέδρου της Τουρκίας, ο Κεμάλ Κιλιτσντάρογλου, ηγέτης του Λαϊκού Ρεπουμπλικανικού Κόμματος που ίδρυσε ο Κεμάλ (το CHP είναι το μεγαλύτερο αντιπολιτευόμενο κόμμα στη Τουρκία) δεν χαρακτήρισε απλώς «απαράδεκτη» τη δήλωση σχετικά με τη Συνθήκη της Λωζάνης, αλλά υπερθεμάτισε στις τουρκικές διεκδικήσεις!\nΣύμφωνα με δημοσίευμα της εφημερίδας «Hurriyet», κατά τη συνεδρίαση της Κεντρικής Επιτροπής του CHP δήλωσε:\n«Πρόκειται για απαράδεκτη και λανθασμένη δήλωση η οποία είναι προϊόν της αντίληψης του Έρντοαν περί πολεμικής. Ο Έρντοαν δεν έχει αντιληφθεί ακόμη την αξία της δημοκρατίας και της αρχής της κοσμικότητας. Ας κοιτάξει πρώτα τα 16 νησιά που επί της εποχής του παραδόθηκαν και όπου υψώθηκε η ελληνική σημαία».\nΜάλιστα ο ηγέτης της αντιπολίτευσης έκανε και το σοβαρό λάθος να αναφέρει ότι τα Δωδεκάννησα δόθηκαν στην Ελλάδα στη Λωζάνη, ενώ δόθηκαν στην Ιταλία και παραδόθηκαν στην Ελλάδα από την Ιταλία με τη Συνθήκη λήξης του Β Παγκόσμιου!\nΣύμφωνα με το ίδιο δημοσίευμα, κατά τη συνεδρίαση ο αντιπρόεδρος του κόμματος Οζτούρκ Γιλμάζ δήλωσε ότι «εκείνοι που είχαν καθήσει σε κείνο το τραπέζι (στις διαπραγματεύσεις για τη Συνθήκη της Λωζάνης) είχαν σταθεί στο ύψος των περιστάσεων, αλλά δεν έχουν κάνει το ίδιο αυτοί που έχουν την εξουσία εδώ και 14 χρόνια. Τα 16 νησιά, νησίδες και βραχονησίδες στο Αιγαίο είναι υπό την κατοχή της Ελλάδας όχι επειδή τα έδωσαν αυτοί που βρίσκονταν στο τραπέζι των διαπραγματεύσεων της Λωζάνης, αλλά λόγω της ανικανότητας αυτών που έχουν σήμερα την εξουσία».\nΠρόκειται για τα 16 νησιά και βραχονησίδες του Αιγαίου που αμφισβητεί την κυριότητά τους η Τουρκία εδώ και χρόνια, μεταξύ των οποίων τα Ίμια, το Γαϊδουρονήσι, την Καλόλιμνο, τη… Γαύδο κ.α.\nΕίναι μια πλασματική πραγματικότητα, δεδομένου ότι με τη Συνθήκη της Λωζάνης καθορίστηκε σαφώς ότι όλα τα νησιά πέραν των τριών μιλίων από τη Μικρασιατική ακτή ανήκουν στην Ελλάδα, ενώ για τα ελληνικά νησιά και βραχονησίδες, που υπάγονται στα συγκροτήματα των Σάμου, Χίου, Ικαρίας, Λέσβου, Λήμνου ισχύει ως όριος γραμμή η μέση γραμμή μεταξύ αυτών και των παραλίων.\nΓια τα Δωδεκάννησα όλα ισχύει η συμφωνία επιστροφής μεταξύ Ιταλίας και Ελλάδας μετά τον Β Παγκόσμιο, που αποτυπώνει και τη συνθήκη απόκτησής τους από την Ιταλία. Μ αυτά τα δεδομένα, η πάγια πολιτική της Ελλάδας είναι ότι δεν υπάρχει θέμα θαλασσίων συνόρων και νήσων και η μόνη διαφορά μεταξύ Ελλάδας και Τουρκίας είναι η οριοθέτηση της υφαλοκρηπίδας.\nΕπιπόλαια και με έλλειψη κάθε σοβαρότητας ήταν και η αρχική τοποθέτηση του γερμανικού υπουργείου Εξωτερικών, που στελεχωμένο κι αυτό, όπως και σχεδόν όλες οι δυτικές, πλην Βρετανίας, κρατικές υπηρεσίες πλέον διεθνώς από νέους, ανίδεους και άπειρους υπαλλήλους δεν κατάλαβε την τοποθέτηση Έρντοαν για τη Λωζάνη και νομίζοντας ότι πρόκειται για τις τουρκικές αμφισβητήσεις στον εναέριο χώρο του Αιγαίου έσπευσε να δηλώσει ότι… δεν παίρνει θέση σε διαφορές Ελλάδας και Τουρκίας.\nΜόνο όταν κατάλαβε με καθυστέρηση ότι μ αυτό τον τρόπο αμφισβητούσε τη Συνθήκη της Λωζάνης ανέκρουσε πρύμναν και σοβαρεύτηκε…\nΟι νέες δηλώσεις Έρντοαν, λοιπόν, δεν αφορούν στους γείτονες της Τουρκίας, τους οποίους χρησιμοποιεί με τη δέουσα βαρβαρότητα που τον χαρακτηρίζει για να εδραιώσει τη θέση που ονειρεύεται στη χώρα του: Να γίνει Χαλίφης στη θέση του Χαλίφη.\nΟι δηλώσεις των Ελλήνων αξιωματούχων ήταν οι πρέπουσες για την περίσταση. Αυστηρές και λιτές. Όμως…\nΌμως, η ελληνική εξωτερική πολιτική καλό είναι να μάθει αυτό που δεν ξέρει εδώ και τουλάχιστον 30 χρόνια: Ότι η διεθνής πολιτική δεν καθορίζεται από τους λαούς. Καθορίζεται από τις ηγεσίες τους στο όνομα των λαών. Δεν διαπραγματεύονται οι λαοί. Ηγέτες διαπραγματεύονται.\nΕπομένως, οι επικίνδυνοι κούφιοι περιεχομένου λυρισμοί επίσημων κυβερνητικών ή αντιπολιτευόμενων παραγόντων, που πάνε να στηρίξουν και αντίστοιχες πολιτικές με βάση ότι οι λαοί δεν έχουν τίποτε να χωρίσουν και ότι είναι αδέρφια είναι ανάγκη να σταματήσουν μια και καλή. Γιατί οι λαοί πραγματικά δεν έχουν τίποτε να χωρίσουν και είναι πραγματικά αδέρφια και αυτό θα το διαπιστώσει κανείς αν βρεθεί μ έναν Τούρκο στον Καναδά να δουλεύουν στο ίδιο αφεντικό ή να συνταξιδεύουν στο χιόνι.\nΗ ανθρωπότητα, όμως, βρίσκεται ακόμα στο πρωτόγονο στάδιο όπου εδώ και τουλάχιστον 20.000 χρόνια οι άνθρωποι σκοτώνονται μεταξύ τους για την πηγούλα αντί να τη μοιραστούν και χωρίζουν τις φωλιές τους με φονικά σύνορα αντί να ενώσουν τις φωλιές για κοινή εκμετάλλευση του πλούτου της Γής. Σκοτώνονται εδώ και χιλιάδες χρόνια αν η γειτονική φυλή έχει και άσπρο τρίχωμα αντί για μαύρο και θεωρούν διαφορετική κάθε φυλή που δεν είναι ίδια μ αυτούς.\nΑπ αυτή τη σκοπιά οι άνθρωποι είναι ακόμα πρωτόγονοι και απολίτιστοι, για να μην πει κανείς χαμηλής ευφυίας. Όμως…\nΌμως, αυτοί είναι και μ αυτούς του γνώμονες ζουν και καθορίζουν το μέλλον τους. Επομένως, όποιος ορίζει τη μοίρα μιας χώρας έξω από τα παγκόσμια πλαίσια και την παγκόσμια νοοτροπία, με βάση το τι του αρέσει ή τι ονειρεύεται, απλώς οδηγεί το λαό του σε κακοτοπιές. Δεν χρειάζεται να είναι κανείς πολεμοχαρής. Αρκεί να είναι σοβαρός.\nΔυστυχώς, λοιπόν, την ιστορία και την πολιτική και τις συνθήκες δεν τις φτιάχνουν οι λαοί. Τις φτιάχνουν αυτοί που κυβερνάνε τους λαούς. Κι αυτοί, στις πολιτισμένες χώρες έχουν ένα βασικό καθήκον: Να προστατεύουν το λαό που κυβερνάνε από τις κακοτοπιές.\nΚι αφού δεν μπορούν να τον προστατεύουν από τις εσωτερικές κακοτοπιές που δημιουργούν οι ίδιοι, ας τον προστατεύουν τουλάχιστον από τις ξένες. Και η Τουρκία έχει αποδείξει διαχρονικά ότι είναι η χειρότερη εξωτερική κακοτοπιά. Όχι μόνο για την Ελλάδα και το λαό της. Για όλους τους λαούς που έχουν την ατυχία να συνορεύουν μαζί της.\nΗ Τουρκία έχει επίσης αποδείξει ότι καταλαβαίνει μόνο μία γλώσσα. Τη γλώσσα της πυγμής και της επιβολής. Μπροστά στην οποία συνήθως κάθεται σούζα. Και δρα διεκδικώντας μόνο όταν ο γείτονας δείξει σημάδια αδυναμίας οικονομικής, πολιτικής ή στρατιωτικής.\nΜ αυτά τα δεδομένα, η Ελλάδα δεν δικαιούται να είναι ούτε να δείχνει τίποτε λιγότερο από αυστηρή, σοβαρή και οπλισμένη κατάλληλα σε όλα τα επίπεδα απέναντι στον θρασύδειλο τραμπούκο της περιοχής. Ανεξαρτήτως κυβέρνησης.


ΕΙΔΗΣΕΙΣ ΣΕ ΒΙΝΤΕΟ: Στ. Πέτσας: Επιστολές Μητσοτάκη σε Μισέλ και Φον ντερ Λάιεν για τις προκλητικές ενέργειες της Τουρκίας - Έμβολος\nΑρχική Πολιτική ΕΙΔΗΣΕΙΣ ΣΕ ΒΙΝΤΕΟ: Στ. Πέτσας: Επιστολές Μητσοτάκη σε Μισέλ και Φον ντερ...\nΕΙΔΗΣΕΙΣ ΣΕ ΒΙΝΤΕΟ: Στ. Πέτσας: Επιστολές Μητσοτάκη σε Μισέλ και Φον ντερ Λάιεν για τις προκλητικές ενέργειες της Τουρκίας\nΜε αναφορά στις τουρκικές προκλήσεις και τις κινήσεις του πρωθυπουργού, ξεκίνησε την ενημέρωση των πολιτικών συντακτών ο κυβερνητικός εκπρόσωπος, Στέλιος Πέτσας. Όπως τόνισε «γίνεται ξεκάθαρο ότι ενδεχόμενο κλιμάκωσης από πλευρά της Τουρκίας δεν θα οδηγήσει σε ελληνοτουρκική αλλά σε κρίση των συνολικών σχέσεων της Ευρωπαϊκής Ένωσης με την Τουρκία», τόνισε. Προηγουμένως είχε αναφέρει πως «Κατόπιν προκλητικών και παράνομων συμπεριφορών της Τουρκίας στην Ανατολική Μεσόγειο με αποκορύφωμα τη δημοσίευση στο φύλλο της τουρκικής εφημερίδας της κυβέρνησης αιτήσεων για άδεια έρευνας και εξόρυξη υδρογονανθράκων από την κρατική τουρκική εταιρεία πετρελαίου, ο πρωθυπουργός Κυριάκος Μητσοτάκης απέστειλε χθες επιστολές προς τον πρόεδρο του Ευρωπαϊκού Συμβουλίου, Σαρλ Μισέλ και την πρόεδρο της Ευρωπαϊκής Επιτροπής Ούρσουλα Φον ντερ Λάιεν». Στη συνέχεια αναφέρθηκε στη νέα φάση χαλάρωσης των περιοριστικών μέτρων, λέγοντας: «Βαδίζουμε εδώ και εβδομάδες στη γέφυρα που οδηγεί στη νέα κανονικότητα. Συνεχίζουμε αυτή την πορεία, με πέντε ακόμη ενδιάμεσους σταθμούς. Στις 6, στις 8, στις 15 και τις 29 Ιουνίου καθώς και την 1η Ιουλίου 2020».\nΠροηγούμενο άρθροΕΙΔΗΣΕΙΣ ΣΕ ΒΙΝΤΕΟ: O Υφυπουργός Αθλητισμού, Λευτέρης Αυγενάκης ποδηλάτισε στο “Extreme Everesting”\nΕπόμενο άρθροΕΙΔΗΣΕΙΣ ΣΕ ΒΙΝΤΕΟ: Επεισόδια στην αμερικανική πρεσβεία. Ζημιές στο Κολωνάκι


Ν. Κορέα: Βαθύπλουτες οικογένειες βρίζουν, κλωτσάνε και χτυπάνε υπαλλήλους με σφουγγαρίστρες | HuffPost Greece\n22/02/2019 15:25 EET\nΚλωτσιές, καρπαζιές, φτύσιμο στο πρόσωπο και χτύπημα κατακούτελα με κοντάρι σφουγγαρίστρας. Γενικώς...της Κορέας!\nAKSARAN via Getty Images\nΓονατιστός και προσβεβλημένος, επειδή ξέχασε να αγοράσει τζίντζερ.\nΚλωτσιές και καρπαζιές, επειδή καθυστέρησε στη βάρδιά του.\nΚαταβρεγμένος, επειδή οδηγούσε αργά.\nΚαι χτύπημα κατακούτελα με το κοντάρι της σφουγγαρίστρας ...γιατί έτσι!\nΤο σενάριο δεν είναι φανταστικό. Κάθε άλλο - άλλωστε το παρουσίασε αναλυτικά το CNN. Απίστευτα περιστατικά, σαν αυτά που περιγράφονται παραπάνω, είναι μερικά από αυτά που συνέβησαν, πάντοτε με θύματα εργαζόμενους και με φερόμενη ως πρωταγωνίστρια την ηγέτιδα ενός μητριαρχικού καθεστώτος, της δυναστείας που βρίσκεται στο πηδάλιο της Korean Air.\nΗ κυρία Λι αρνήθηκε τις κατηγορίες - και σε δικαστικό επίπεδο - όπως αρνήθηκε και να τις σχολιάσει δημόσια. Ωστόσο, μία από τις εταιρίες του κολοσσού στον οποίο ανηκει και η Korean Air εξέδωσε ανακοίνωση και είπε: «Αναγνωρίζουμε ότι ορισμένες από τις επιθέσεις είναι πραγματικές και λυπούμεθα».\nΤί είναι τα πανίσχυρα chaebols;\nΗ οικονομία της Νότιας Κορέας βασίζεται σε πανίσχυρες οικογενειακές επιχειρήσεις, που έχουν γιγαντωθεί στο πέρασμα του χρόνου. Λέγονται «chaebols».\nΤα διοικητικά συμβούλια αποτελούνται και κυριαρχούνται από μέλη των οικογενειών, κάτι που σημαίνει πως ο τρόπος διοίκησης παραπέμπει σε «αρχή του ενός».\nΤο μοντέλο αυτό εφαρμόστηκε σε μεγάλο βαθμό και στην Korean Air. Αποτέλεσμα: τον περασμένο Οκτώβριο κυκλοφόρησε ένα βίντεο, όπου εμφανιζόταν ο διευθύνων σύμβουλος της εταιρείας Korea Future Technology, Γιανγκ Τζιν-Χο, να χαστουκίζει κατ′ επανάληψη έναν (πρώην τώρα πια) υπάλληλο, ενώ άλλοι παρέμεναν καθισμένοι μπροστά στους υπολογιστές τους σα να μη συμβαίνει τίποτα.\nΣε ένα άλλο βίντεο, τον Δεκέμβριο του 2018, εμφανιζόταν ο διευθύνων σύμβουλος της Marker Group, Σονγκ Μιουνγκ-Μπιν να δίνει γροθιές σε υπάλληλό του.\nΣτην περίπτωση της κυρίας Λι, οι σοκαριστικές κατηγορίες προκάλεσαν αίσθηση σε όλη τη χώρα, αναδεικνύοντας την κακομεταχείριση ως συνήθεια των chaebols. Εγινε ακόμα και ψηφοφορία σε ιστοσελίδα της κυβέρνησης της Νότιας Κορέας(!) όπου τέθηκε το ερώτημα εάν πρέπει να αφαιρεθεί η λέξη «Koean» από το όνομα της συγκεκριμένης αεροπορικής εταιρείας.\nΗ «δυναστεία» που διαχειρίζεται την τεράστια αεροπορικη εταιρεία κατοικεί σε μία έπαυλη λίγα χιλιόμετρα βορειότερα από την οικία του αρχηγού του κράτους.\nΟι κατηγορίες που διατυπώθηκαν αναφέρουν ότι εκεί η κακομεταχείριση αποτελούσε ρουτίνα.\nΟ κηπουργός κατηγγειλε επτά επιθέσεις μέσα σε τρία χρόνια.\nΣε μία από αυτές ανέφερε ότι τον έφτυσε η κυρία Λι στο πρόσωπο.\nΤο 2016 ο ίδιος κηπουρός ανέφερε ότι έπεσε από φράχτη 3 μέτρων, όταν δέχθηκε κλωτσιά...\nH κυρία Λι Μιουνγκ-Χε, σύζυγος του προέδρου της Korean Air Τσο Γιανγκ-Χο.\nΤον Σεπτέμβριο του 2015 η κυρία Λι φέρεται να εκτόξευσε αρμαθιά με κλειδιά στο πρόσωπο υπαλλήλου, ενώ σε άλλη περίπτωση γίνεται λόγος για κεραμικό βάζο που πέταξε σημαδεύοντας δύο μέλη του προσωπικού της οικίας.\n«Μπάσταρδοι, π...νας γιοι, μαζέψτε το γρήγορα και φέρτε το πίσω σε εμένα», τους είπε όταν είδε το βάζο δεν έσπασε. Και τους σημάδεψε για δεύτερη φορά με αυτό, ώστε να το σπάσει...\nΜερικές σκηνές κακομεταχείρισης έχουν καταγραφεί σε κάμερα και κυκλοφόρησαν. Σε ένα από αυτά η κυρία Λι ουρλιάζει στο προσωπικό που στέκεται παρατεταγμένο. Η κυρία Λι πετάει χαρτιά, ή τραβάει από το χέρι υπάλληλο και πάει λέγοντας.\nΗ «οργή των φυστικιών»\nΜία αεροσυνοδός, η κυρία Παρκ, λέει ότι «η κυρία Λι είναι χειρότερη από αυτό που περιγράφεται στις κατηγορίες. Αναρωτιέσαι πως μπορεί να υπάρχει κάποιος σαν αυτήν στον κόσμο. Είναι πέρα από την φαντασία...Και επειδή οι ζωές μας κρέμονται από αυτό, πρέπει να κρατάμε το στόμα μας κλειστό», δήλωσε.\nΤο πιο γνωστό περιστατικό που έχει γίνει γνωστό, αποκαλείται «οργή για τα φυστίκια»!\nΤο κατηγορητήριο αναφέρει ότι η κόρι της κυρίας Λι, Χέδερ Τσο, επιτέθηκε σε δύο αεροσυνοδούς της Korean Air που της σέρβιραν φυστίκια «macadamia» μέσα σε σακουλάκι, αντί να τα βάλουν μέσα σε ένα μπολ από πορσελάνη, ενώ το αεροπλάνο ετοιμαζόταν να απογειωθεί. Η πλούσια θυγατέρα συνελήφθη μετά από αυτό το ξέσπασμα...\nΜία από τις αεροσυνοδούς, δηλαδη η κυρία Παρκ, δήλωσε ότι μέρος της εκπαίδευσης από την εταιρεία ήταν ακριβώς για να ανταπεξέρχονται οι υπάλληλοι στην κακομεταχείριση.\n«Αν θύματα σαν εμένα υψώσουν τις φωνές τους και δουν οι άνθρωποι ότι μπορούμε να επιβιώσουμε, τότε δεν θα γίνουν περισσότεροι αυτοί που θα μας μιμηθούν;» αναρωτιέται. Και συμπληρώνει: «Ψιθυρίζουμε ο ένας στον άλλον, ότι θα έρθει η ημέρα της χειραφέτησης».\nΟι συνήγοροι της οικογένειας έχουν αρνηθεί τις κατηγορίες, αρνούμενοι να κάνουν δημόσια σχόλια, όπως αναφέρει το CNN στο σχετικό ρεπορτάζ που δημοσίευσε.\nPLUS: Νότια Κορέα υπάλληλοι κακομεταχείριση


LA BASTIA: Η...υπεράσπιση της Μουργκάνας\nΗ...υπεράσπιση της Μουργκάνας\nΓια τον Δημήτρη Χατζή όμως, η απάντηση δεν είναι τόσο αβίαστη. Η μετάβαση δηλαδή από την έννοια του αδερφού σε εκείνη του εχθρού δεν γίνεται σε καμία περίπτωση χωρίς καμία εξήγηση, όπως ισχυρίζεται η Αγγέλα Καστρινάκη, αφού ο συγγραφέας «ξοδεύει» 15 σελίδες, το 1/4 του συνολικού κειμένου, για να περιγράφει ακριβώς την συγκρότηση των αντιπάλων στρατοπέδων μέχρι την τελική τους αντιπαράταξη σε θέση μάχης. Απ’ τις δραστηριότητες των πρώτων αντάρτικών ομάδων στην Ήπειρο μέχρι την κατοχή της Μουργκάνας από τις δυνάμεις του Δημοκρατικού Στρατού. Την περιγραφή της «προετοιμασίας» του βουνού για τη μάχη. Από την σύνθεση και την ανάπτυξη του εχθρικού εθνικού Στρατού μέχρι την αναλυτική αναφορά στο παραστρατιωτικό τάγμα του Γαλάνη και στις κτηνωδίες του, γνωστές βεβαίως στην Ήπειρο, αφού «αυτός ο Γαλάνης», ήταν ο Μπαμπούλας που ίσκιωνε τον ύπνο των μικρών παιδιών τότε, γονιών δικών μας αργότερα. Με δυο λόγια, σ’ αυτές τις σελίδες εξηγείται ότι δεν ήταν ο Κάιν και ο Άβελ που συναντήθηκαν στα χαρακώματα της Μουργκάνας, αλλά δύο στρατόπεδα που οργανώθηκαν το ένα απέναντι στο άλλο, βήμα-βήμα, δύο και πλέον χρόνια πριν την οριστική αναμέτρηση. Όλα τα παραπάνω ιστορούνται σ’ αυτές τις 15 σελίδες που χωρίζουν και τις δύο κατά σειρά παραπομπές της A. Κ. στο κείμενο του Δ. X. Είναι απορίας άξιο πως από την πρώτη σελίδα του κειμένου έχουμε τέσσερις παραπομπές ενώ αυτές οι 15 σελίδες παραγράφονται. Και μάλιστα με τον τρόπο που η Α.Κ. μας λέει ότι ο Δ. X. παραγράφει την «συγγένεια» αλλά τώρα, στην περίπτωσή της, πράγματι χωρίς καμία εξήγηση: «Πράγματι λοιπόν το κείμενο, αν και αρχίζει με την υποδήλωση της “συγγένειας”, αμέσως μετά την παραγράφει - χωρίς καμία εξήγηση για τη μετάβαση από την έννοια του αδελφού σε εκείνην του εχθρού. Και όχι μόνο αυτό: αλλά ο συγγραφέας επιδίδεται επιπλέον σε περιγραφές καταστάσεων όπου η άκρα ταλαιπωρία του αντιπάλου προκαλεί “μεγάλο κέφι ” στους δικούς μας.»\nΗ σχέση του «αλβανικού πολέμου» με τον εμφύλιο δεν είναι ότι και οι δύο είναι δίκαιοι πόλεμοι εντός ή εκτός εισαγωγικών. Η σχέση τους βρίσκεται στην ιστορική τους αλληλουχία, χωρίς μ’ αυτό να υπονοείται ότι μόνο εκεί βρίσκεται και η αιτία του εμφυλίου. Πάντως η κλιμάκωση των αισθημάτων για τον αντίπαλο είναι αναμενόμενο να είναι τελείως αντίστροφη στους δύο αυτούς πολέμους. Στον αλβανικό «οι γενναίοι μας με τη λόγχη ορμούν, τον εχθρό με λύσσα χτυπούνε» αφού αποκρούουν μια εισβολή ενός ξένου κατακτητή στο πάτριο έδαφος. Στην πορεία του πολέμου, όταν οι κακουχίες εξαθλιώνουν τους μαχητές, όταν η αιχμαλωσία δίνει πρόσωπο στον εχθρό, όταν οι απώλειες σε ανθρώπινο δυναμικό και ο πόνος μεγαλώνουν, τότε φαίνονται τα περιθώρια για μιαν άλλη εκτίμηση της κατάστασης. Στον εμφύλιο πόλεμο όμως, αυτοί που επέστρεψαν απ’ το αλβανικό μέτωπο, οι ίδιοι, αυτοί που συντέλεσαν στο έπος της αντίστασης, παίρνουν ξανά τα όπλα για να πολεμήσουν ενάντια στους αδερφούς τους. Αυτός είναι ο εμφύλιος. Η αγάπη (για τον αντίπαλο) είναι στην αρχή. Μετά έρχεται ο πόλεμος. Δυστυχώς, αντιανθρωπιστικός εξ ορισμού. «Έτσι κρατήθηκε το μέτωπο τις πρώτες μέρες της επίθεσης. Οι εχθροί μας, μη μπορώντας ν' αρνηθούνε τις πολεμικές αρετές και την ικανότητα των μαχητών μας, θα θέλανε να τους παραστήσουν σαν τίποτα λύκους π’ αγρίεψαν στα βουνά και χάσανε και το φόβο για τ’ άτομό τους και την αγάπη τους για τους άλλους», γράφει ο Δ. Χατζής. Είναι γνωστό και από ανθρωπολογικές μελέτες ότι η αντιμετώπιση του θανάτου αποτελεί πολιτιστική διαφορά(!). Η Α. Καστρινάκη για παράδειγμα, θεωρεί ευτράπελη περιγραφή θανάτου την ακόλουθη: «Ο διμοιρίτης Γκόγκος, στο λόχο του Σδράβου, τραυματισμένος στα υψώματα της Μεγάλης Ράχης έμεινε στη θέση του και τραγουδούσε ώς την ώρα που μια οβίδα του πυροβολικού τον σκόρπισε ολότελα.» Ακόμα θεωρεί ότι ο θάνατος της Ρίγκως περιγράφεται με τέσσερις γραμμές, τις οποίες και αναφέρει, προκαλώντας πίκρα μονάχα «για μια στιγμή».\nΗ είδηση του θανάτου της Ρίγκως είναι αυτή που επιλέγει ο Χατζής ως την τελική σκηνή της Μουργκάνας. Μες στο ψιλόβροχο, με τον ήχο απ’ τα πέταλα των μουλαριών να σιγοντά- ρουν το μουρμούρισμα του ημιονηγού, μέσα σ’ αυτή τη χαμηλόφωνη μονοτονία έρχεται το νέο. Η στιγμή που σε βρίσκει ένα τέτοιο νέο, που κόβει την ανυποψίαστη πορεία σου, η στιγμή της αναγγελίας του θανάτου, είναι ίσως η πιο κρίσιμη στιγμή της αφήγησης του γεγονότος. (Ποιος θα το πει; Πώς θα το πει;). Όταν μετά απ’ αυτό συνεχίζεται η πορεία στη βροχή ο ημιονηγός μοιρολογάει τη Ρίγκω (ανάγκη παμπάλαιη στην Ήπειρο) με το κλέφτικο μοιρολόι του Γιάννου: βρέχει ο ουρανός και βρέχεσαι, χιονίζει θα κρυώσεις, θα σου βραχούνε τ' άρματα τα όμορφα τσιαπράζια...\nΟι δυσκολίες που έχει η A. Κ. να κατανοήσει τα προηγούμενα, καθίστανται ανυπέρβλητες όταν χρειάζεται να προσεγγίσει το θέμα του τραγουδιού των αγωνιστών. Η πολύ γνωστή και από τον κινηματογράφο εικόνα των επαναστατών που τραγουδούν, αυτή η αισιόδοξη, ορμητική εικόνα της μαχητικής νεότητας δεν απέδωσε τίτλους φιλοπόλεμου ε'ρ- γου στους Ταβιάνι, για παράδειγμα, ή στον Κεν Λόουτς πιο πρόσφατα.\nΚαι να που ερχόμαστε τώρα στον βαρύτερο χαρακτηρισμό απ’ όλους όσους καταμαρτυρεί η A. Κ. στον Δ. Χατζή για τη «Μουργκάνα»: αυτόν της ανειλικρίνειας. Πού στηρίζεται αυτή η κατηγορία; Σε δύο αδιάσειστα στοιχεία κατά την γράφουσα. Πρώτον, στο ότι οι μάχες της Μουργκάνας απέφεραν στο Δημοκρατικό Στρατό μιαν «εξαιρετική επιτυχία... που άγγιζε τα όρια του “θαύματος”... (ήταν όμως) μια δευτερεύουσα νίκη (η οποία) ανάγεται σε παράδειγμα τη στιγμή που ήταν μάλλον σαφές ότι η συνολική ήττα πλησίαζε αναπόφευκτά». Και δεύτερον, στο ότι «γνωρίζουμε επιπλέον ότι ο ίδιος ο Χατζής, όταν βρέθηκε στο βουνό το καλοκαίρι του ’48, δεν πολέμησε καθόλου, και πως στάλθηκε σύντομα εκτός συνόρων με πολύ ταραγμένα τα νεύρα του». «Η πληροφορία για την άσχημη κατάσταση νεύρων του Χατζή προέρχεται από συζήτησή μου με τον Νίκο Γουλανδρή», μας εμπιστεύεται η Α.\nΎστερα από τα προαναφερθέντα είναι, νομίζω, αδύνατη η προσέγγιση του κειμένου με βάση την παρανάγνωση που επιχειρεί η A. Κ. Είναι σκόπιμο λοιπόν ν’ ακούσουμε με «ώτα ακουόντων» επιτέλους το ίδιο το κείμενο: «Πώς τα κατάφεραν; Ο παραλογισμός του άκρου ηρωισμού είναι η απάντηση για το Μεσολόγγι του 1826, για τον ελληνοϊταλικό πόλεμο, για τον Δεκέμβριο στην Αθήνα. Μα για τις επιχειρήσεις της Μουργκάνας, μια τέτοια εξήγηση, με μόνο στοιχείο τον ηρωισμό των μαχητών του Δημοκρατικού Στρατού, θα ’τανε λειψή...».\nΚι ας είναι άλλος ο δικός τους καημός. «Μα τα πρόσωπα, το βλέπω τώρα ολοκάθαρα, δεν τα χρωμάτισα όπως ήθελα κι ν0σοθα ’πρεπε. Μου ξέφευγαν κάθε στιγμή. Μέσα στο νου μου το να συνταυτίζεται με τ'άλλο, μπλέκουν όλα μαζί. Κ’ έρχονται μαζί και μορφές από τα περασμένα -φυλακές και στρατόπεδα κ’ εξορίες- αγαπημένες νεανικές μορφές στην Αθήνα το Δεκέμβρη, ελασίτες που κλαίγανε μέσα στα γένια τους, δίνοντας τα όπλα τους μετά τη Βάρκιζα, σύντροφοί μας που χαθήκανε - κι όλα μαζί γίνονται ένα. Κι όλα συνθέτουν και στήνουνε μπρος μου τη μια μορφή τον Έλληνα μαχητή.» Αυτή όμως είναι η περιπέτεια της γραφής του Δημήτρη Χατζή του μοιραία εκτυλίσσεται ταυτόχρονα με τα ιστορικά γεγονότα που περιγράφει, με την περιπέτεια της Αριστεράς ή με ην περιπέτεια της μετανάστευσης όπως θα μας πει αργότερα αργότερα στο Διπλό βιβλίο: «... Τα πρόσωπά μου, αυτά τα λίγα πρόσωπα του βιβλίου μου, που τόσο τ’ αγάπησα. Δεν τα τέλειωσα, δεν τα ολοκλήρωσα, το ξέρω. Είναι όλα γύρω μου απόψε και με κοιτούνε. Μια δικαίωση περιμένουν από μένα. Δεν έχω να τους δώσω. Το μικρό δωμάτιο της μοναξιάς μου γέμισε από τη λύπη τους. Να την πάρω απάνω μου. Όλη.... Δυο γενιές νικημένες... Την παίρνω.»\nΗ προτεραιότητα της πράξης σε σχέση με την τέχνη σε καιρούς συγκρούσεων, μια αντίφαση βάσανος για όλους τους ανθρώπους των γραμμάτων, για τους αριστερούς οξύνεται στο μέγιστο βαθμό. Γίνεται μαρτύριο. Γι’ αυτό η προτροπή που με καθηγητική αυστηρότητα απευθύνεται στο Δ. Χατζή, να είναι λιγότερο υπερβολικός, να υποτάσσεται στους κανόνες (της γραφής) και να παραδειγματιστεί λίγο από τον συμμαθητή του Ρ. Αποστολίδη, φαντάζει τουλάχιστον αδόκιμη. Απ’ την άλλη μεριά το περίφημο ποίημα του Εγγονόπουλου καίριο και συγκλονιστικό, επίκαιρο ώς κλασικό μες στη λιγομίλητη σοφία του, έχει ένα απαραίτητο προαπαιτούμενο: την απόσταση από τα διαδραματιζόμενα. Τη μη ανάμιξη. Αυτή τη θέση ο Χατζής δεν την είχε. Απ’ την αρχή. Το κείμενό του είναι κείμενο πάθους και οργής, με τον παλμό της πρώτης γραμμής, κείμενο που μιλάει πολύ, που θέλει να τα χωρέσει όλα, που αγωνιά να πει. Κατά την A. Κ. όμως, όλα αυτά συνιστούν απλώς υπερβολή. Και ως υπερβολή είναι αδικαιολόγητη εκτός εάν... υποκρύπτει απελπισία και άρα, σ’ αυτήν την περίπτωση (που υποκρύπτει δηλαδή) κατακριτέα. «Ο Εμφύλιος (μας λέει) είναι γενικά μια εποχή όπου το νόημα του να γράφει κανείς αμφισβητείται. Συνήθως αμφισβητείται με έκδηλη αγωνία και απελπισία. Η Μέλπω Αξιώτη στο Παρίσι δεν γράφει λογοτεχνία παρά μόνο καταγγελίες εναντίον του εμφυλιοπολεμικού Κράτους.» Αποχή από τη συγγραφή λογοτεχνίας ή χαμηλούς τόνους, καταγραφή της μαρτυρίας σε αντιπολεμική κατεύθυνση και αυτοκατάργηση συνιστά η Α.Κ. Δηλαδή τη μη στράτευση του συγγραφέα ως συγγραφέα. Μόνο που η Μέλπω Αξιώτη που προαναφέρεται ήταν η μεταφράστρια στα γαλλικά της «Μουργκάνας», αμέσως μετά την έκδοση του κειμένου τον Ιούλιο του 1948 από τη Φωνή του Μπούλκες'0. Αν και ο ίδιος ο Χατζής είχε εκφράσει τις αντιρρήσεις του σχετικά με τις αναφορές των κριτικών στις προσωπικές περιπέτειες των συγγραφέων, είναι ανάγκη στο σημείο αυτό να παραθέσουμε ένα γεγονός. Την εποχή που μαίνονταν οι μάχες στη Μουργκάνα ο Δ. Χατζής αυτομόλησε (Μάρτιο του ’48) στο Δημοκρατικό Στρατό. Ο αδελφός του Αγγελος Χατζής συλλαμβάνεται τότε στα Γιάννενα και οδηγείται σε δίκη. Η ισόβια κάθειρξη που προτείνεται από τον βασιλικό επίτροπο μετατρέπεται σε απόφαση «εις θάνατον» στο στρατοδικείο. Έτσι ο Άγγελος Χατζής εκτελείται στις 27/7/1948". Αυτός ήταν ο Ιούλιος που τυπώθηκε η «Μουργκάνα», αυτό ήταν το καλοκαίρι με τα «πολύ ταραγμένα νεύρα» του Δ. Χατζή.\nΑναρτήθηκε από Μιχάλης Γ.Πασιάκος στις 10:24 π.μ.\nΕτικέτες ΔΗΜΗΤΡΗΣ ΧΑΤΖΗΣ, ΕΜΦΥΛΙΟΣ, ΜΟΥΡΓΚΑΝΑ


Μα...γυρεύοντας με την Αλεξάνδρα: Muffins με Nutella\nΈνα γλυκάκι με περιεχόμενο!!!\n1 3/4 κούπας αλεύρι για όλες τις χρήσεις ή 200 gr.\n1/3 κούπας περίπου Nutella\nΧτυπάμε για λίγο το βούτυρο με τη ζάχαρη.\nΠροσθέτουμε ένα-ένα τ’αβγά.\nΣτη συνέχεια ρίχνουμε στο μπολ τη βανίλια,το αλάτι,το αλεύρι και το baking.\nΣε ταψάκι με 12 υποδοχές για muffins στρώνουμε τα ειδικά χαρτάκια\nή φόρμες σιλικόνης και μοιράζουμε μέσα το μισό από το μείγμα.\nΣτη συνέχεια μοιράζουμε τη Nutella και στα 12\nκαι τελειώνουμε σκεπάζοντας με το υπόλοιπο μείγμα των muffins.\nΨήνουμε σε προθερμασμένο φούρνο στους 165 βαθμούς C ,με\nαντιστάσεις πάνω-κάτω,στη μεσαία θέση για περίπου 20 λεπτά να\nΑφήνουμε να σταθούν για λίγο και τα βγάζουμε σε σχάρα να\nΣΗΜ:Ίσως από τα πιο νόστιμα muffins που υπάρχουν.\nΓια ακόμη περισσότερη απόλαυση μπορείτε να τα καλύψετε με\nΑναρτήθηκε από Alexandra στις 5:36 μ.μ.\nΕτικέτες Muffins, Muffins με Nutella, Nutella\nellen zap 17 Ιουλίου 2012 - 8:12 μ.μ.\nΦαίνονται πεντανόστιμα! Και τις φωτό ήδη τις έβαλα και στο Pinterest, υπέροχες!!! Congrats!\nAlexandra 17 Ιουλίου 2012 - 8:45 μ.μ.\nΑνώνυμος 18 Ιουλίου 2012 - 12:17 π.μ.\nΓλυκια μου Αλεξανδρα!!!!Ποσο χαιρομαι που σε βρισκω...ξερεις ποσες ωρες σταθηκα μπροστα στον υπολογιστη για να σε βρω....δεν το πιστευα οτι εχασα τις συνταγες σου!!!!Ειδικα τις γλυκιες που τρωω σαν τρελη...(αυτοσαρκαζομαι!!!).Αυριο θα φτιαξω τα μαφινς σου για τα παιδια!!!!!!!!!!!!!!!!Η φιλη σου Κατερινα.\nAlexandra 18 Ιουλίου 2012 - 8:37 π.μ.\nΠόσο χαίρομαι που προσπάθησες και τα κατάφερες!!!!!!!!!!!!!!!!!!!!!!!!!!!\nΝα τα φτιάξεις τα μαφινάκια είναι ΣΟΥΠΕΡ!!!!!\nΧρυσούλα 18 Ιουλίου 2012 - 11:23 π.μ.\nΦαίνονται τόσο αφράτα..\nΘα τα φτιάξω αν προλάβω σήμερα!!\nΑνώνυμος 18 Ιουλίου 2012 - 1:15 μ.μ.\nΑλεξανδρα, αν θες δωσε μας και τη συνταγη για βουτυροκρεμα σοκολατας!\nAlexandra 18 Ιουλίου 2012 - 1:35 μ.μ.\nΧρυσούλα είναι πεντανόστιμα.\nAlexandra 18 Ιουλίου 2012 - 1:37 μ.μ.\nΠάνο,με την πρώτη ευκαιρία θα αναιβάσω\nσυνταγούλα και βουτυρόκρεμα.\nΑν θες μέχρι τότε στείλε μου στο mail το e-mail σου να σου τη στείλω...\nkathycallie 18 Ιουλίου 2012 - 2:13 μ.μ.\nΚαλώς σε βρίσκω και στο καινούργιο σου σπιτάκι. Εύχομαι πάντα έτσι όμορφες συνταγές. Αυτή είναι σούπερ! Callie by Anthomeli\nAlexandra 18 Ιουλίου 2012 - 4:18 μ.μ.\nΚαλησπέρα Callie μου σ'ευχαριστώ\nγια την επίσκεψη και τις ευχές σου:)\nnopoula 21 Ιουλίου 2012 - 6:26 μ.μ.\nΕγιναν τόσο νόστιμα,μα τόσο νόστιμα!!!!!\nΑυτά τα μάφινς ΠΡΕΠΕΙ να τα φτιάξετε ΟΛΟΙ!!!\nΧρυσούλα 8 Σεπτεμβρίου 2012 - 7:24 μ.μ.\nAχ Αλεξάνδρα μου!Τα αγαπημένα του γιού μου!!Σε ευχαριστούμε για τις υπέροχες συνταγές σου!\nΖΩΗ 18 Σεπτεμβρίου 2012 - 3:42 μ.μ.\nΤα έφτιαξα σήμερα τα μαφινάκια και θέλω να πω,πως ενθουσίασαν μικρούς και μεγάλους.Πραγματικά ΚΑΤΑΠΛΗΚΤΙΚΑ!!!!!!\nAlexandra 18 Σεπτεμβρίου 2012 - 8:26 μ.μ.\nΠολύ χάρηκα που σου άρεσαν τα μαφινάκια.\nΑνώνυμος 27 Δεκεμβρίου 2012 - 1:32 μ.μ.\nτέλεια φαινονται!!!θα μπορουσα να βαλω ζαχαρη αχνη αντι για κανονική,και αν ναι πόσα γραμμάρια?\nAlexandra 27 Δεκεμβρίου 2012 - 2:53 μ.μ.\nΚαλό απόγευμα καλή μου και Χρόνια Πολλά.\nΝαι,μπορεις να βάλεις άχνη αντί για ζάχαρη στη συνταγή, στην ίδια ακριβώς ποσότητα!\nΚαλή επιτυχία αν τα δοκιμάσεις...\nΚαλό απόγευμα από μένα.\nΑνώνυμος 4 Ιουνίου 2013 - 7:34 μ.μ.\nπολυ καλη συνταγη!μολις τα εκανα!ευχαριστουμε!\nΑνώνυμος 9 Νοεμβρίου 2013 - 10:15 μ.μ.\nΣοβαρά κάνατε τη συνταγή και σας βγήκε? εμένα μου έγινε ζυμάρι, γουρμπαλάκια :(\nΑνώνυμος 21 Νοεμβρίου 2013 - 10:03 π.μ.\nΜολις την εφτιαξα.Ακολουθησα ακριβως οτι λεει(πρωτη φορα φτιαχνω cupcakes)και οντως μου βγηκε.Μηπως εκανες καποιο λαθος?Γιωτα\nΑνώνυμος 23 Νοεμβρίου 2013 - 5:14 μ.μ.\nΚαμία συμβουλή για μένα που δεν μου βγήκε η συνταγή ε! Μόνο ανώνυμα μηνύματα για το πόσο καλή είναι η συνταγή! Ευχαριστώ για το ενδιαφέρον.\ngina 21 Δεκεμβρίου 2013 - 7:59 μ.μ.\nΛείπει το γάλα!!!!!!!!!!!!!!! Η συνταγή χρειάζεται και γαλα!!!\nAlexandra 24 Δεκεμβρίου 2013 - 9:44 π.μ.\nΑν δοκιμάσουμε μια συνταγή και δεν μας πετύχει, ενώ έχει πετύχει σε άλλους, δεν σημαίνει ότι εχει λάθος η συνταγή!!!\nΜάλλον αλλού είναι το λάθος!\nΑνώνυμος 24 Αυγούστου 2014 - 3:52 μ.μ.\nαλεξανδρα θελει χτυπημα με μιξερ?αν μπορεισ να μου απαντησεισ σημερα θα χαρω πολυ γιατι θελω να τα φτιαξω.\nευχαριστω πολυ χριστινα\nAlexandra 24 Αυγούστου 2014 - 4:14 μ.μ.\nΧριστινάκι μου ναι θέλει μιξερ!\nΑνώνυμος 25 Αυγούστου 2014 - 2:25 π.μ.\nΑλεξανδρα βγηκαν πολυ νοστιμα.ακολουθησα κατα γραμμα τη συνταγη και εγιναν τελεια.οπως και οτι εχω φτιαξει απο εδω.μπραβο σου.πραγματικα χαιρομαι να φτιαχνω συνταγες απο εδω. φιλια πολλα.συνεχισε ετσι εισαι και πατριδα θεσσαλονικη.\nΑνώνυμος 18 Νοεμβρίου 2014 - 1:43 μ.μ.\nΠεριμένω εξω απο το φούρνο!τωρα τα ψήνω!το μείγμα υπάρχει περίπτωση να ηθελε και γάλα;μου φάνηκε λιγο δύσκολο να το δουλέψω με το κουτάλι στα φορμάκια και δεν έριξα όλο το αλεύρι.εχουνε φουσκώσει πολύ!!!Μαρια Καλαμάτα!\nΑνώνυμος 15 Απριλίου 2015 - 4:48 μ.μ.\nΑλεξανδρα μου εκανα τα μαφινς δευτερη φορα.Την πρωτη φορα ηταν πολυ ωραια ειχα βαλει μερεντα αντι για νουτελα.Τωρα εκανα την ζυμη βγηκε τελεια τα εκανα ολα σωστα αλλα εβαλα νουτελα.ολη η ζυμη ξεχειλισε και η νουτελα πηγε απο κατω.Εσκασα.Τι μπορει να πηγε στραβα βρε αλεξανδρα μου.Στενοχωρηθηκα.Ευχαριστω πολυ.Χριστινα\nsergconi sabs 21 Νοεμβρίου 2015 - 11:29 π.μ.\nΚαλημερα και ευχαριστω για την συνταγη. Μπλος την εφτιαξα .. Το μειγμα μου βγηκε πολυ πηχτο με αποτελεσμα να μην μπορω να το βαλω ευκολα στα φορμακια..αντι για ζαχαρη λευκη εβαλα κασυανη..να φταιει αυτο;


Κρητικά χειροποίητα βιολογικά κουλουράκια λαδιού " Φούρνος Ντουρουντούς" 230g\nΣτο "Φούρνο Ντουρουντού" στην περιοχή Σφακίων, στα Χανιά Κρήτης, η διατήρηση των παραδοσιακών συνταγών της γιαγιάς Άννας είναι προϋπόθεση δημιουργίας. Κύριο συστατικό της συνταγής για τα κουλουράκια λαδιού είναι το έξτρα παρθένο ελαιόλαδο από ελιές βιολογικής γεωργίας που καλλιεργούνται στην ευρύτερη περιοχή των Χανίων. Ζυμωμένα με βιολογικό αλεύρι από μαλακό σιτάρι, χυμό φρεσκοστυμένων βιολογικών πορτοκαλιών και τσικουδιά από σταφύλια βιολογικής γεωργίας, αυτά τα λαδοκούλουρα θα σας ενθουσιάσουν με την πλούσια μεστή γεύση και το υπέροχο άρωμά τους. Συνδυάζονται θαυμάσια με τον καφέ, το τσάι και το γάλα.\nΑλεύρι Τ70%, χυμός πορτοκαλιού, έξτρα παρθένο ελαιόλαδο, σουσάμι, σόδα, τσικουδιά, baking powder, κανέλα, γαρίφαλο.\nΚωδικός Προϊόντος 000762 Μεικτό Βάρος 255g\nΛαχταριστά κρητικά κουλουράκια ζυμωμένα με ελαιόλαδο!


ΤΟ ΠΡΟΓΡΑΜΜΑ ΤΗΣ ΚΙΝΗΣΗΣ ΠΟΛΙΤΩΝ – ΑΡΔΗΝ – Άρδην – Ρήξη\nστο Κίνημα Άρδην - Παρεμβάσεις — Συγγραφέας: admin —\t26 Σεπτεμβρίου 2011\n4. Η Κίνηση Πολιτών Άρδην είναι μια αγωνιστική συλλογικότητα πανελλήνιας εμβέλειας, που δραστηριοποιείται στην Ελλάδα, την Κύπρο και τον απόδημο ελληνισμό. Δεν αποτελεί ένα πολιτικό κόμμα, αλλά μια πολιτική-ιδεολογική κίνηση, που αγωνίζεται για τη συγκρότηση ενός τέτοιου κινήματος, πάνω στη βάση των αρχών που ήδη περιγράψαμε: Εθνική ανεξαρτησία, κοινωνική δικαιοσύνη, οικολογική ισορροπία, άμεση δημοκρατία – κοινοτισμός. Αυτό το τετράπτυχο δεν ιεραρχείται, ούτε το ένα στοιχείο ανάγεται στα άλλα, αλλά αποτελούν από μόνα τους αυθύπαρκτες και ισότιμες αξίες και αντιθέσεις. Μόνον η συγκυρία αναδεικνύει κάποιο από αυτά ως προτεραιότητα και όχι, όπως συνέβαινε στο παρελθόν, όταν κάποια αντίθεση προβαλλόταν ως το αποκλειστικό «κλειδί» για όλες τις άλλες, με τις εκτρωματικές συνέπειες που όλοι γνωρίζουμε.\nΣε ό,τι αφορά στις γενικές ιδεολογικές και φιλοσοφικές μας κατευθύνσεις, αποτελούν μια απόπειρα δημιουργικής σύνθεσης ανάμεσα στις παραδόσεις μας -την αρχαία, τη βυζαντινή και τη νεώτερη- με τα σύγχρονα ρεύματα και τις κατακτήσεις άλλων λαών· ανάμεσα στην ορθόδοξη παράδοση, που επί δεκαεφτά αιώνες ταυτίστηκε με τον ελληνισμό, το αντιστασιακό ήθος του νεώτερου ελληνισμού και τις απελευθερωτικές παραδόσεις και κινήματα των υπόλοιπων λαών και παραδόσεων. Το ημιτελές αίτημα της σύνθεσης αποτελεί βασική ανάγκη για την επιβίωση και, επιτέλους, την ολοκλήρωση του νεώτερου ελληνισμού. Γι’ αυτό και η κίνησή μας, αποτελώντας ζωντανή υλοποίηση αυτής της συνθετικής αντίληψης, περιλαμβάνει και απευθύνεται σε ανθρώπους από ποικίλες ιδεολογικές καταβολές και αντιλήψεις, από την Αριστερά έως τη Δεξιά, θρησκευόμενους και αγνωστικιστές, που όμως συμφωνούν στις βασικές μας κατευθύνσεις, είναι πολυσυλλεκτική και ταυτόχρονα συνθετική. Απορρίπτουμε το ψευδές δίλημμα «εκσυγχρονισμός ή παράδοση», επιζητώντας τον εκσυγχρονισμό της παράδοσής μας.\n5. Υπερασπίζουμε την ανάγκη μιας οργάνωσης της κοινωνίας που θα περιορίζει αποφασιστικά την κυριαρχία του εμπορεύματος πάνω στους ανθρώπους και τις σχέσεις τους, θα αναπτύσσει ορισμένους τομείς παραγωγής και θα αποαναπτύσσει άλλους, θα περιλαμβάνει έναν μεγάλο κοινωνικοποιημένο τομέα, θα μεταφέρει πόρους και δραστηριότητες στην περιφέρεια, θα προωθεί την πολυκαλλιέργεια και τις βιολογικές καλλιέργειες, θα απορρίπτει τη μονοκαλλιέργεια του τουρισμού και θα προωθεί την ενεργειακή αυτονομία σε εθνικό και περιφερειακό επίπεδο, στηριγμένη κατ’ εξοχήν στις ανανεώσιμες πηγές ενέργειας.\nΓια την Ελλάδα, το πρόβλημα είναι ακόμα πιο σύνθετο και επιβαρημένο, εξαιτίας της ύπαρξης μεγάλων εθνικών ζητημάτων.\n[Έχουμε τονίσει πολλές φορές πως η Ελλάδα αντιμετωπίζει μια βασική απειλή κατά της ανεξαρτησίας και της ακεραιότητάς της, τη νεο-οθωμανική Τουρκία. Γι’ αυτό θα πρέπει να κλείσει, κατά το δυνατόν και στα πλαίσια ενός συμβιβασμού χωρίς θεμελιακές υποχωρήσεις, όλα τα δευτερεύοντα μέτωπα αντιπαράθεσης, τα οποία εκμεταλλεύεται και υποδαυλίζει στο έπακρο η τουρκική πολιτική, τα τελευταία 20 χρόνια – από τη στιγμή της διάλυσης της ενιαίας Γιουγκοσλαβίας και μετά. Η διαιώνιση της αντιπαράθεσης με την ΠΓΔΜ, με ευθύνη μιας ανιστόρητης στρατηγικής της ηγεσίας των Σκοπίων καθώς και των ελληνικών λαθών, κάνει ζημιά και στα Σκόπια και την Ελλάδα. Τα Σκόπια, αν έπαυαν τους γελοίους «μακεδονισμούς», θα μπορούσαν να στηριχτούν αποφασιστικά στην Ελλάδα για την επιβίωσή τους, μια και τόσο η Αλβανία όσο και η Βουλγαρία καραδοκούν για μια πιθανή διάλυσή της και ενσωμάτωση των Αλβανών και των Σλαβομακεδόνων αντίστοιχα σε Αλβανία και Βουλγαρία. Μια τέτοια εξέλιξη –πιθανότατη σε μεσοπρόθεσμο και μακροπρόθεσμο επίπεδο– θα πυροδοτήσει έναν νέο κύκλο αντιπαραθέσεων στην περιοχή, θα μας φέρει σε αντιπαράθεση με μια φιλοτουρκική «μεγάλη Αλβανία» και μια Βουλγαρία που θα εμφανιστεί, με την υποδαύλιση της Τουρκίας, ως ο νέος φορέας του μακεδονισμού, κλείνοντας και κάθε πιθανότητα επικοινωνίας με τη Σερβία. Έτσι, η Ελλάδα θα αποστερηθεί, σε βάθος χρόνου –για δεκαετίες τουλάχιστον–, τον βαλκανικό πνεύμονα που χρειάζεται, και θα βρεθεί, κυριολεκτικά, περικυκλωμένη από εχθρικές δυνάμεις. Καταφέραμε, με μια ανούσια διελκυστίνδα μεταξύ ψευδοδιεθνιστών, που ήταν έτοιμοι να υποχωρήσουν στα πάντα, και ενός μικροελλαδικού εθνικισμού τύπου Ψωμιάδη, να επιτρέψουμε τη διαιώνιση του μακεδονικού, ως ένα κυριολεκτικό στιλέτο στα νώτα της χώρας, που ακυρώνει κάθε απόπειρα βιώσιμης και βαλκανικής διεξόδου της πολιτικής μας.]\n14. Αποφασιστικής σημασίας για την ανεξαρτησία και επιβίωση του ελληνισμού αποτελούν οι περιοχές της Θράκης και του Αιγαίου, ιδιαίτερα του ανατολικού. Η Θράκη πρέπει να επανενταχθεί πλήρως στον εθνικό κορμό, γεγονός που απειλεί και υπονομεύει η παρουσία και η δραστηριότητα του τουρκικού Προξενείου, που θα πρέπει να καταργηθεί πάραυτα. Οι μουσουλμάνοι της Θράκης είναι Έλληνες πολίτες και οι Πομάκοι και οι Ρομά πρέπει να έχουν εκπαίδευση στη γλώσσα τους και να πάψουν να είναι υποχείρια της Τουρκίας. Στο Ανατολικό Αιγαίο, θα πρέπει να αποφύγουμε τη σταδιακή τουρκοποίηση της οικονομίας των νησιών, μέσα από την ενίσχυση της τοπικής οικονομίας και τη διασύνδεσή της με την οικονομία της υπόλοιπης χώρας. Εξ άλλου, το τέλος της υδροκέφαλης αθηνοκεντρικής Ελλάδας αποτελεί αναγκαίο παράγοντα εθνικής ολοκλήρωσης και άμυνας. Και, προφανώς, η Ελλάδα πρέπει να ανακηρύξει την ελληνική ΑΟΖ στο Αιγαίο.\n15. Οι αξίες της εθνικής ταυτότητας και αλληλεγγύης είναι προϋπόθεση όχι μόνο για την επιβίωση των χωρών, και κατ’ εξοχήν της δικής μας, που βρίσκεται στα σύνορα των κόσμων, αλλά αποτελούν και προϋπόθεση για τη διατήρηση της κοινωνικής συνοχής και της οικονομικής επιβίωσης.\n16. Αποφασιστικής σημασίας για ένα αυθεντικά διαφορετικό μοντέλο κοινωνίας είναι το ζήτημα της ανάπτυξης των θεσμών της άμεσης δημοκρατίας. Και όχι μόνο των τυπικών τέτοιων, όπως η θεσμοθέτηση των δημοψηφισμάτων, αλλά προπαντός η σταδιακή ενίσχυση αμεσοδημοκρατικών θεσμών, τους οποίους κάνει εφικτούς και η μεταφορά των αποφάσεων σε τοπικό επίπεδο και σε επιχειρήσεις και θεσμούς μικρότερου μεγέθους. Η κοινοτική παράδοση του λαού μας, από την αρχαιότητα έως σήμερα, πρέπει να αποτελεί βασική παράμετρο για τη θεσμική ανασυγκρότηση της χώρας.\n17. Εμείς δεν πιστεύουμε πως οι λύσεις και τα πρότυπα που προωθούμε αποτελούν μια πανάκεια, ούτε ότι θα φέρουν τον Παράδεισο επί γης, όπως έκαμαν προηγούμενες απόπειρες, οι οποίες αντί Παραδείσου έφεραν την Κόλαση. Ούτε πιστεύουμε πως είναι δυνατόν οποιαδήποτε ανθρώπινη απόπειρα ή θεωρία να κλείσει μέσα της την πολλαπλότητα του κόσμου και των ανθρώπων.\nΕτικέττες: Κίνηση Πολιτών Άρδην\n26 Σεπτεμβρίου 2011 στις 22:10\nΕίναι κάτι που πολλοί περιμέναμε και πιστεύαμε πως αργά ή γρήγορα θα πραγματοποιούνταν.\nΣτηρίζω με όλη μου την ψυχή την κίνηση πολιτών Άρδην και εύχομαι και ελπίζω να αποτελέσει το έναυσμα για τη σύνδεση του λαού με το πρόταγμα της ριζικής κοινωνικής αλλαγής.\n27 Σεπτεμβρίου 2011 στις 04:07\nΣυμφωνώ με πολλά από όσα διάβασα εδώ…\nΠιστεύω ότι η Ελλάδα για να πάει μπροστά πρέπει να στηριχθεί στις αρχές και αλήθειες της Ορθοδοξίας. Στις μέρες μας έχει επικρατήσει ο ραγιαδισμός (του Έλληνα) και ο ατομικισμός. Δεν περιμένω από την μία μέρα στην άλλη να βάλει μυαλό ο κόσμος και όλα να γίνουν ρόδινα. Επίσης πρέπει να πω ότι η μαλάκυνση του Έλληνα έχει ξεπεράσει τα εσκαμμένα! Έχω βαρεθεί να ακούω κατηγορίες για την Εκκλησία, για τα “χάλια” μας και την αναξιότητά μας έναντι των ευρω-πέων και άλλες μαλακίες για κάθε θέμα στην Ελληνική πραγματικότητα. Τέσπα. Τα λόγια περιττεύουν.\n1. Εμείς οι Έλληνες αποτελούμαστε από 2 φάρες. Τους “αγαθούς” Έλληνες με αρχές και αξίες, που σε αυτούς οφείλεται ότι μεγάλο έχει κάνει ποτέ η Ελλάδα, και τους “μαλάκες”, πουλημένους, αλαζόνες, τεμπέληδες και εν τέλει γαμημένους οι οποίοι πάντα χαλάνε την σούπα. Αυτοί οι Έλληνες δεν έχουν αρχές, ούτε αξίες και γι’ αυτό φτάνουν να ξεπουλάνε και την μάνα τους. Όποιος τους δώσει καρότο, το παίρνουν και το βάζουν στον κώλο τους και μετά «σκύβουν» το κεφάλι σε αυτόν που τους το έδωσε. Έτσι έχει φτάσει η Ελλάδα να εισάγει, και να εισάγει και επομένως έτσι να αλλοιώνεται και να σβήνει. Στο τέλος θα είμαστε ένα κακόγουστο αστείο.\n2. Καλώς το (1). Τι μπορούμε όμως να κάνουμε; Μπορούμε να τους αλλάξουμε όλους αυτούς;\n3. Όχι! Τουλάχιστον όχι σε εύλογο χρόνο. Οπότε; Τί οπότε; Ο καθένας όπως στρώσει θα κοιμηθεί. Με αυτό τι θέλω να πω;\nΕίναι βαρετό, εκνευριστικό και αναποτελεσματικό να προσπαθούμε να συνδιαλεχθούμε με τέτοιους ανθρώπους αφού δεν πρόκειται ποτέ να ακούσουν κάτι σώφρον. Πάντα θα φέρνουν αντιρρήσεις λόγω συμφέροντος ή λόγω ανικανότητας να σκεφτούν εκτός της εικονικής σφαίρας μέσα στην οποία ζουν. Εμένα προσωπικά δεν με απασχολεί αυτό. Αυτοί μπορούν να λένε και να κάνουν ότι θέλουν. Αλλά εμείς οι υπόλοιποι; Τι κάνουμε; Λόγια-λόγια ….; Ελπίζω όχι. Ελπίζω ο πόθος για μια σωστή, ηρωική, χριστιανική, αγαθή και δυνατή Ελλάδα να μην είναι μόνο δικός μου.\nΠροσωπική συμβουλή – άποψή:\nΚΑΝΤΕ ΕΝΑ ΚΟΜΜΑ! Με δυναμισμό! Βγείτε μιλήστε στον κόσμο για το ποιες πρέπει να είναι οι αρχές, και οι αξίες μας. Πολλά από αυτά ήδη τα λέτε. Εγώ θα σας ψηφίσω και θα συνεχίζω να σας υποστηρίζω εφόσον κάνετε αγνό αγώνα (όχι τύπου Θεοδωράκη που ξέφτισε..) και ακολουθείτε τις γραμμές σας. ΧΩΡΙΣ ΚΟΜΜΑ ΔΕΝ ΜΠΟΡΟΥΜΕ ΝΑ ΕΚΛΕΓΟΥΜΕ ΟΠΟΤΕ ΔΕΝ ΜΠΟΡΟΥΜΕ ΝΑ ΚΑΝΟΥΜΕ ΤΙΠΟΤΑ ΑΛΛΙΩΣ.\nΚριτικάρεται έντονα τα κακά και στραβά στην χώρα μας (ειδικά τα ΜΜΕ), σε κάθε τομέα ώστε περισσότερος κόσμος να δει ότι κάποιοι φωνή ακούγεται. Κάντε σαφές ότι εμείς οι Έλληνες έχουμε τον δικό μας “Θεό”. Δεν χρειαζόμαστε τους ξένους να μας δείχνουν πως να είμαστε. Εάν ακούτε φωνές και λάσπη από αυτούς που κριτικάρεται, μην τους απαντήσετε! ΑΓΝΟΗΣΤΕ ΤΟΥΣ!!! ΕΣΕΙΣ ΝΑ ΜΙΛΑΤΕ ΣΤΟ ΛΑΟ. ΣΤΟΝ ΛΑΟ Η ΦΩΝΗ ΣΑΣ ΝΑ ΕΙΝΑΙ ΣΥΧΝΗ. ΚΑΘΗΜΕΡΙΝΗ, ΩΣΤΕ Ο ΛΑΟΣ ΜΑ ΑΡΧΙΣΕΙ ΜΑ ΣΥΜΜΕΤΑΣΧΕΙ! Αναδείξτε ότι αυτό που χρειάζεται η Ελλάδα είναι να βασιστεί στις δικές μας δυνάμεις, και στον δικό μας κόσμο και τρόπο. Έχουμε και εμείς επιστήμονες και άξιους ανθρώπους που μπορούν να δώσουν λύσεις. Σε συνδυασμό με την σημερινή τεχνολογία, πολλά μπορούν να γίνουν. Πάρτε καθαρές θέσεις και κάντε πολύ ξεκάθαρο πέντε – δέκα πράγματα που θα κάνετε εάν αναλάβετε τα ινία ως κόμμα. ΚΑΙ ΦΥΣΙΚΑ ΝΑ ΤΑ ΤΗΡΕΙΤΕ. Δεν περιμένω ότι ένας θα βγάλει το φίδι από την τρύπα. Δεν πιστεύω ότι υπάρχει ένας ηγέτης. Το θέμα είναι εάν υπάρχει κόσμος – ομάδα η οποία να μπορεί να κάνει πραγματικό διάλογο (ήρεμο, χωρίς εντάσεις, με απλά λογικά επιχειρήματα) ώστε να βρίσκει λύσεις, να παίρνει θέσεις και εν τέλει να τις ΕΚΤΕΛΕΙ! Είστε εσείς τέτοιος κόσμος; Ελπίζω ναι. ΜΗΝ ΠΕΡΙΜΕΝΕΤΕ ΝΑ ΣΑΣ ΑΚΟΛΟΥΘΗΣΕΙ ΚΑΝΕΙΣ ΑΜΕΣΑ. ΘΕΛΕΙ ΑΓΩΝΑ. ΑΛΛΑ ΠΙΣΤΕΥΩ ΟΤΙ ΕΑΝ ΕΙΣΤΕ ΕΙΛΙΚΡΙΝΗΣ, ΣΤΑΘΕΡΟΙ ΚΑΙ ΑΠΟΦΑΣΙΣΤΙΚΟΙ ΣΤΟ ΤΕΛΟΣ ΘΑ ΝΙΚΗΣΕΤΕ.\nΚΑΛΟ ΑΓΩΝΑ, ΚΑΙ ΕΥΧΟΜΑΙ ΚΑΛΗ ΣΥΝΕΧΕΙΑ.\nΙάκωβος Σπέτσιος says:\n7 Σεπτεμβρίου 2015 στις 09:28\nΘα είθελα να διευκρινίσετε:\n-Πώς αντιμετωπίζετε το θέμα ιδιοκτησίας ακινήτων,όπως διαμορφώθηκε τις τελευταίες δεκαετίες.Με τον ένα ή άλλο τρόπο η αστική τάξη επένδυσε τίμια στην κατοικία,την β´κατοικία\nστο χωριό ή στην εξοχή,και σε ενοίκια σαν εισόδημα.Ολα αυτά υπέστησαν καθίζηση.Δεν μιλάω για τις περιουσίες των μεγάλων.\n-Για τις συντάξεις και τα Ταμεία τα οποία καταληστεύτηκαν από κόπους και συνεισφορές τίμιας εργασίας 40 ετών.\nΤην δίκαια φορολογία και την εφαρμογή τέλος πάντων ηλεκτρονικού συστήματος πληρωμών για\nπάταξη της φοροδιαφυγής κοινωνικά πλέον κατάφωρα άδικης.\nΔήμητρα Δήμητρα says:\n26 Αυγούστου 2016 στις 10:52\nΣυνεχίστε με δυναμισμό και πίστη.\nΕύχομαι να μην βάλετε νερό στο κρασί σας και να μην χαλαρώσετε τα όρια που έχετε θέσει ως κίνημα πολιτών.\nΒλέπεις..η εξουσία και το χρήμα είναι γλυκά σαν το μέλι και κάποιοι ξεχνουν από πού και πώς ξεκίνησαν.\nΕν τοιαυτη περιπτώση, υπάρχουν κουτοί ψηφοφόροι. Αλλά θα χάσετε τους πολλούς. γιατί ουδέν κρυπτόν υπό του ήλιου.\nΚαλή συνεχεια και καλή επιτυχία.


Μαρία Αντιμισάρη: Απίστευτο. Tι έχει σπουδάσει η κορυφαία χορογράφος; - Nassos Blog\nBrowse: Home / Άποψη / Μαρία Αντιμισάρη: Απίστευτο. Tι έχει σπουδάσει η κορυφαία χορογράφος;\nΜαρία Αντιμισάρη: Απίστευτο. Tι έχει σπουδάσει η κορυφαία χορογράφος;\n06 - Ιούλ - 2015 13:30\nΕίναι απίστευτο. Και ειλικρινά εντυπωσιάστηκα απο το κορίτσι αυτό που μας κέρδισε τόσο με τις ικανότητές της αλλά και την σοβαρότητα που εκπέμπει. Τη γνωρίσαμε μέσα από το Dancing with the stars και η αλήθεια είναι πως δεν μπορούμε και εύκολα να την ξεχάσουμε.\nΗ Μαρία Αντιμισάρη, η χορεύτρια με τα υπέροχα γαλάζια μάτια και τα δίμετρα πόδια που την αγαπούσε τόσο η κάμερα όσο και κόσμος δεν είναι μόνο δασκάλα χορού αλλά έχει και γνώσεις που δεν βάζει ο νους σας.\nΗ χορεύτρια στα 18 της χρόνια μετακόμισε στην Αθήνα από το Ηράκλειο με σκοπό να σπουδάσει στη σχολή Χημικών Μηχανικών του Πολυτεχνείου. Ναι ναι καλά διαβάσατε. Και μπορεί να την κέρδισε ο χορός, τη σχολή της όμως την τελείωσε κανονικά. Γιατί η μόρφωση, το ταλέντο και η ομορφιά μπορούν να βρίσκονται στο ίδιο πακέτο.\nPosted in Άποψη, Ειδήσεις, Παρασκήνιο | Tagged Μαρία Αντιμισάρη | Leave a response